text:
Ese ni iyihe ntego ababwiriza butumwa bwiza badakwiye guhusha.
Mu nsengero, mu bitangazamakuru bitandukanye n’ahandi henshi hahurira abantu, muri iyi minsi usanga ababwiriza ubutumwa bushingiye ku ijambo ry’Imana bariyongereye, ndetse bikanagaragara ko bakoresha imbaraga n’ubwitange bwinshi muri uyu murimo, ibi rero akaba ari ibyo kwishimirwa, gusa hejuru yabyo byose, tukaba twifuje kurebera hamwe uburyo bwakoreshwa ngo rya vugabutumwa ryabo rirusheho kugira umumaro munini, no kugera ku ntego yaryo muri rusange.
Mu butumwa bwiza uko bwanditswe na Matayo 28:19-20, dusanga mo amagambo agira ati “Ni uko mugende muhindure abantu bo mu mahanga yose abigishwa,mubabatiza mu izina rya Data wa twese n’umwana n’umwuka wera ,mubigisha kwitondera ibyo nababwiye byose. Kandi dore ndi kumwe namwe kugeza ku mperuka y’isi.
Aya magambo atwereka neza ko ivugabutumwa ryose rikwiriye kugira icyerekezo kimwe, cyo kwigisha no kwemeza abantu ubutumwa bwiza bw’agakiza Yesu yatuzaniye, kubaha Imana no kwitondera amategeko yayo, ibi kandi ko umuntu atabasha kubigeraho atizeye Yesu, nk’uko tubisanga mu butumwa bwiza uko bwanditswe na Yohana 14:6, ubwo Yesu yasubizaga Toma ati “Ni njye nzira n’ubugingo, ntawe ujya kwa Data ntamujyanye, yongeraho ngo iyo baba baramenye Yesu baba baramenye Imana.
Byaba bitangaje cyane ndetse binababaje, umuntu cyangwa itsinda ry’abantu ryitanga rigategura ibiterane by’ivugabutumwa, nyamara byose bikarangira hatabayemo umwanya wo kubwira abantu babyitabiye ko Yesu agira neza, ko akiza indwara n’ibyaha ndetse agatanga ubungingo,ahubwo abantu bakabwirwa ko bagiye gukorerwa ibitangaza ndetse bagakurwaho imivumo ya karande yababujije gutera imbere no gukira gusa! Ibi nabyo ni ngombwa cyane kuko abantu b’Imana bakwiriye kubwirwa ibyururutsa imitima,bagahumurizwa bakanabwira ko intambara zabo zizashira ( Yesaya40:1-2), ariko byonyine ntibihagije.
Benedata babwirizabutumwa, bashumba b’amatorero namwe banyempano zitandukanye,mwebwe mujya mugira umugisha wo guhagarara imbere y’abantu mubabwiriza ubutumwa bwiza, mufite umugisha ukomeye cyane kuko muri bamwe Yesu yise abasaruzi, akaba ari nabo yasabye Imana se ngo yohereze ( luka 10:2), ikigeretse kuri ibi mukaba munahishiwe ibihembo byinshi nk’abahinduriye benshi kubukiranutsi iteka ryose ( Daniyeli 12:3), bityo rero birabareba cyane, ndabinginga mbwirijwe n’umwuka ngo murusheho kurasa ku ntego y’ivugabutumwa ryanyu ari ryo kubwira abantu Yesu ariwe mwana w’Imana.


c: text/html

text:
sam.
26
mars
2011
ISOMO RYA MBERE
Iyimukamisiri (Iyim 17, 3-7)
Abayisraheli bari baciye ingando mu butayu bw’i Refidimu, 3nuko imbaga yose yicirwa n’inyota mu butayu, rubanda bitotombera Musa bavuga bati «Kuki watuvanye mu Misiri? Ni ukugira ngo utwicishe inyota hamwe n’abana bacu n’amatungo yacu?» 4Musa atakambira Uhoraho avuga ati «Iyi mbaga ndayigema nte? Ni akanya gato bakanyicisha amabuye!» 5Uhoraho abwira Musa ati «Jya imbere ya rubanda, ujyane na bamwe mu bakuru b’imiryango ya Israheli; ufate na ya nkoni yawe wakubitaga mu ruzi, maze ugende. 6Dore ndi buguhagarare imbere, hejuru ya ruriya rutare ruri ku musozi wa Horebu. Uze gukubita urutare rutobokemo amazi, maze rubanda banywe.» Musa rero abigenza atyo, mu maso y’abakuru b’imiryango ya Israheli. 7 Aho hantu ahita izina rya Massa na Meriba, (ari byo kuvuga Kigeragezo na Rwiyenzo), ku mpamvu y’urwiyenzo Abayisraheli bari bamushatseho, no kubera ko bari bagerageje Uhoraho bavuga ngo «Mbese Uhoraho aturimo, cyangwa se si byo?»
ZABURI (Zab 95 (94),1-2, 6-7b, 7d-8a.9)
Inyik/ Uyu munsi ntitugundirize umutima wacu,
ahubwo dutege amatwi ijwi ry’Uhoraho!
Nimuze tuvugirize impundu Uhoraho,
turirimbe Urutare rudukiza;
tumuhinguke imbere tumurata,
tumuririmbire ibisingizo.
Nimwinjire duhine umugongo twuname;
dutere ivi imbere y’Uhoraho waturemye.
Kuko we ari Imana yacu,
Naho twe tukaba imbaga yo mu rwuri rwe.
Iyaba uyu munsi mwakundaga mukumva ijwi rye,
ntimugundirize umutima wanyu nko mu butayu,
aho abasekuruza banyu banyinjaga,
aho bangeragerezaga n’ubwo bari barabonye ibikorwa byanjye. .
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 5, 1-2.5-8)
Bavandimwe, 1ubwo rero twagizwe intungane n’ukwemera, dufite amahoro ku Mana muri Yezu Kristu Umwami wacu. 2Ku bwe twashyikiriye mu kwemera, iyi neza tuganjemo, none twiratira gutegereza ikuzo ry’Imana. 5Ukwizera ntigutamaza, kuko urukundo rw’Imana rwabuganijwe mu mitima yacu na Roho Mutagatifu twahawe. 6Koko rero igihe twari tugifite intege nke, Kristu yapfiriye abanyabyaha ku munsi wagenwe. 7birakomeye ko hagira upfira intungane; sinzi niba hagira uwemera gupfira inyangamugayo. 8Imana rero yerekanye urukundo idufitiye, kuko Kristu yadupfiriye kandi twari abanyabyaha.
IBANGONDIRIMBO RIBANZIRIZA IVANJILI (Yh4,42.15)
Uragasingizwa Kristu, Wowe Buhanga buhoraho bw’Imana Nzima.
Uragasingizwa Nyagasani.
Umucunguzi w’isi ni wowe Nyagasani!
Duhe amazi atanga ubugingo, twoye kuzongera kugira inyota ukundi.
Uragasingizwa Kristu, wowe Buhanga buhoraho bw’Imana Nzima,
Uragasingizwa Nyagasani.
IVAN]ILI
+ Yohani (Yh4,5-42)
Muri icyo gihe, 5Yezu agera mu mugi wo muri Samariya witwaga Sikari, wari hafi y’umurima Yakobo yari yarahaye umuhungu we Yozefu. 6Aho hantu hari iriba rya Yakobo. Yezu ahagera yananijwe n’urugendo, maze yicara iruhande rw’iriba. Hari nk’isaha ya gatandatu. 7Nuko umugore wo kuri Samariya aza kuvoma amazi. Yezu aramubwira ati «Mpa amazi yo kunywa.» 8Icyo gihe abigishwa be bari bagiye mu mugi kugura ibyo kurya. 9Umunyasamariyakazi abwira Yezu ati «Bishoboka bite kugira ngo wowe w’Umuyahudi unsabe amazi yo kunywa, kandi ndi Umunyasamariyakazi ?» Koko rero Abayahudi ntibasangiraga n’Abanyasamariya. 10Yezu aramusubiza ati «Iyaba wari uzi ingabire y’Imana, ukamenya n’ukubwira ati ‘Mpa amazi yo kunywa’, wajyaga kuyamusaba ari wowe, maze akaguha amazi atanga ubugingo.» 11Umugore aramubwira ati «Nyakubahwa, ntufite n’icyo uvomesha, byongeye kandi iriba ni rirerire cyane ; ayo mazi atanga ubugingo wayakura he? 12Uzabe uruta umubyeyi wacu Yakobo waduhaye iri riba, akarinyweraho we n’abana be n’amatungo ye?» 13Yezu aramusubiza ati «Unywa aya mazi wese azongera agire inyota; 14ariko uzanywa amazi nzamuha ntazagira inyota ukundi, ahubwo amazi nzamuha, azamubamo ari isoko idudubiza kugera mu bugingo bw’iteka.» 15Umugore aramubwira ati «Nyakubahwa, mpa kuri ayo mazi n’ejo ntazongera kugira inyota, nkagaruka hano nje kuvoma.» 16Yezu aramubwira ati «Jya guhamagara umugabo wawe, maze ugaruke hano.» 17Umugore aramusubiza ati «Nta mugabo mfite.» Yezu ati «Uvuze neza wowe ugize uti ‘Nta mugabo rnfite’; 18kuko wagize abagabo batanu, n’ugutunze ubu akaba atari umugabo wawe. Ubivuze ukuri.»
19Umugore abwira Yezu ati «Nyakubahwa, mbonye ko uri umuhanuzi. 20Ba sogokuruza bacu basengeraga kuri uyu musozi, naho mwebwe Abayahudi mukavuga ko i Yeruzalemu ari ho abantu bagomba gusengera.» 21Yezu aramubwira ati «Mugore, nyemera: dore igihe kiregereje ntimube mugisengera Imana Data kuri uyu musozi, cyangwa se i Yeruzalemu. 22Mwebwe musenga Uwo mutazi, naho twe tugasenga Uwo tuzi, kuko umukiro uturuka mu Bayahudi. 23Igihe kiregereje ndetse ngiki cyageze, maze abasenga by’ukuri bakazasengana Imana Data umutima utaryarya, kuko abayisenga batyo ari bo Imana Data yikundira. 24Imana ni Roho, bityo abasenga bajye bayisenga by’ukuri bayobowe na Roho.» 25Umugore abwira Yezu ati «Nzi ko Umukiza ari we Kristu agiye kuza; namara kuza azatwigisha byose.» 26Yezu aramubwira ati «Ni jye uvugana nawe.»
27Abigishwa be baba barahindukiye, maze batangazwa n’uko yaganiraga n’umugore. Ariko ntihagira ugira ati «Urashaka iki?» cyangwa ngo «Mwavuganaga iki?» 28Nuko umugore asiga ikibindi aho ajya mu mugi, maze abwira abantu ati 29«Nimuze murebe umuntu wambwiye ibyo nakoze byose. Aho none ntiyaba ari we Kristu?» 30Ni bwo bavuye mu mugi, nuko basanga Yezu. 31Hagati aho abigishwa be basigara bamwinginga ngo arye bati « Mwigisha, fungura.» 32Yezu arababwira ati «Mfite ibyo kurya mwebwe mutazi.» 33Nuko abigishwa batangira kubazanya bati «Ese hari uwamuzaniye ibyo kurya?» 34Yezu arababwira ati «Ibyo kurya bintunga ni ugukora icyo Uwantumye ashaka, no kurangiza umurimo we. 35Si mwe musanzwe muvuga ngo hasigaye amezi ane bagasarura? Reka rero mbabwire: ngaho nimwubure amaso maze mwitegereze, imirima ireze, ni iyo gusarurwa! 36Usarura wese aba abonye igihembo maze agahunika imbuto z’ubugingo bw’iteka, kugira ngo ari ubiba ari n’usarura bombi basangire ibyishimo. 37Ubwo ibyo bikagaragaza ukuri kw’ibivugwa ngo: ubiba si we usarura. 38Nabohereje gusarura ibyo mutaruhiye; abandi bararushye none mwe muhawe ibyo baruhiye.»
39Nuko Abanyasamariya benshi b’uwo mugi bemera Yezu, babitewe n’ijambo umugore yari yavuze ahamya ati «Yambwiye ibyo nakoze byose.» 40Abanyasamariya baramusanga, baramwiginga ngo aze agumane nabo, maze aguma aho iminsi ibiri. 41Nuko abantu benshi cyane baremera, babitewe n’ibyo yababwiraga. 42Babwira wa mugore bati «Ntitucyemezwa n’ibyo watubwiye; natwe twamwiyumviye kandi tumenye ko ari we Mucunguzi w’isi koko.»

robotstxt: allowed

filter: keep


text:
Mu mezi atandatu maze nshakanye n’uwo nari narihebeye, nahuye n’ikibazo gikomeye kandi bigoye kubaba nacyo. Umugabo wange ntanshimisha mu gutera akabariro, cyane ko yaba nge ndetse nawe nta n’umwe w’igeze akora imibonano-mpuzabitsina mbere yo gushakana, mpora nibaza uko yabyakira ndamutse mubwiyeko imyitwarire ye mu gitanda itanyura.
Ndi mugore w’imyaka 24 y’amavuko, mvuka mu karere ka Nyarugenge, nta mwana mfite, mfite umugabo tumaranye amezi atandatu dushakanye, nashakanye n’umusore(...)
Mu mezi atandatu maze nshakanye n’uwo nari narihebeye, nahuye n’ikibazo gikomeye kandi bigoye kubaba nacyo. Umugabo wange ntanshimisha mu gutera akabariro, cyane ko yaba nge ndetse nawe nta n’umwe w’igeze akora imibonano-mpuzabitsina mbere yo gushakana, mpora nibaza uko yabyakira ndamutse mubwiyeko imyitwarire ye mu gitanda itanyura.
Ndi mugore w’imyaka 24 y’amavuko, mvuka mu karere ka Nyarugenge, nta mwana mfite, mfite umugabo tumaranye amezi atandatu dushakanye, nashakanye n’umusore twakundanye cy’ imyaka isaga ibiri.
Kuko namukundaga nawe akankunda ntitwigeze dukora imibonano-mpuzabitsina na rimwe, none aho tubaniye nasanze atazi gutera akabariro. Ikbazo nibaza ni uburyo yakiyakira ndamutse muhishuriye ko adashoboye muri icyo gikorwa. Nkeka ko yambaza ndikumugereranya na nde.
Nta wundi mugabo turaryamana kugeza ubu, nta n’ubwo mbabazwa n’uburyo abikoramo ahubwo mbabazwa n’uko atajya arenza umunota atararangiza, ibyo birambabaza cyane ndetse nkabura icyo nkora kuburyo hari n’igihe ntekereza ku byo kumuca inyuma.
Urukundo mukunda na rwo rutuma ntabitinyuka kuko nzi neza ko nawe ankunda uko bikwiye. Gusa hejuru y’urwo rukundo hagomba kuzamo no kubaka urugo. None mu ngire inama mureke nigire gushaka undi ko kwihanganira ibi ari ihurizo?
Yanditswe na Ukurikiyimfura Leonce/Muhabura.rw
sha uzamuganirize wumve uko bigenda
IRAGIYIMANANIYOISHOBORABYOSE
niba mukundana masezeranye ibyiza nibibi kuba adashoboragutera akabariro uzabyihanganire.
uzabimuganirize ariko muburyo bwikiganiro mwishimye mwese maze mujye inama uko mwabigenza
Niba umukunda kdi nawe akagukunda muzicare mubiganireho umubaze uti uwashaka umwana ahandi wumve ukobyakira ? iho umuntu yakugira inama yumvise igisubizo yaguhaye.
Mada, icyo kibazo kirakomeye kuko umunota umwe agusigira ubushake bukomeye. Wowe uzamubwire ko utanyurwa. Ko byaba byiza agiye agutegura, mbere y uko mukora imibonano mpuzabitsina. Cg se ukamusaba gukora aka kabiri, kuko ko azatinda. Ntuzatinye. Ni umugabo wawe. Azabyishimira cyane ko umubwije ukuri. Nanjye nabibwiye umugabo wanjye, ubu ankunda nk umwamikazi. Kuko yakoraga vuba vuba nta kuntegura, ndarakara cyane. Nkumva nashaka abapfubuzi. Aho mbimubwiriye, arabyitwararika cyane. Ndishimye bitabaho.
wowe uzabimubwire nakubwirako ariko ateye muzahite mujya kwamuganga ok nmb 0781551310
Kwihangana nico gikomey
Niwihangan kumuc inyuma siwo muti bimubwir rero
number yanjye ni 0789927303
niba ntakibazo byateza umpe number y’umugabo nse n’umutera ingabo mu bitugu ku byerekeye n’uko yakwitwara kugira atarangiza vuba! cyane ko ariwe ukeneye ubufasha kurusha!
number yanjye ni 0789927303
niba ntakibazo byateza umpe number y’umugabo nse n’umutera ingabo mu bitugu ku byerekeye n’uko yakwitwara kugira atarangiza vuba! cyane ko ariwe ukeneye ubufasha kurusha!
Nonese mada,umugabo wawe aramutse amenyeko wagishije inama ku rubuga yabyakira ate? Nkubajije ibi ngirango nkubwire niba bishoboka umpe number y’umugabo hanyuma tuzaganire kuko iki kibazo ndakizi nanjye ndubatse ! ubitekerezeho niba bishoboka namufasha! Kandi unsubize dore urugo ni ikintu gikomeye ushobora kandi ni uko utabizi ibyishimo bisesuye kandi bitagatifuje ntahandi wabisanga usibye mu rugo rwawe! Ikibura ni ukumenya uko wabibona gusa nzi neza ko igisubizo kiri hagati yanyu! ngaho komeza uharanire ishema ry’urugo rwawe niwibesha ukamuca inyuma rimwe gusa uzahita umera nka kakandi kabaye icwende kandi nawe urabizi ko ritoga!
yewe madamuwe
umuti naguha mukubite
amatovu menshicane kdi
umwambarire neza maze
azakuzzina nnyo mwebare
+256788500657
+256754959741
yewe madamuwe
umuti naguha mukubite
amatovu menshicane kdi
umwambarire neza maze
azakuzzina nnyo mwebare
+256788500657
+256754959741
YO IHANGANE GUSAWIRINDE ABAPFUBUZI Kuko Bagusenyera Komeza Ukunde Umugabo Wawekuko Harigihe Imana Yazakora Ibitangaza Kuko Imana Harimpamvu Yamuguhaye Yoyamuguhaye Ninayo Izamukiza Kukombifata #Nkuburwayi
Aho kumuca inyuma kuki utamubwira ikibazo gihari mukagishakira umuti mwembi
??
Umpa Mada tegurira umugabo wawe ibiryo bitarimwo amasosi ikindi cyane cyane umuhate inyotse ikindi umugore aka yoga gahiye martel conyac a jye arenzaho hanyuma inyuma ya 30min rwambikane niba arwaye amine irapha ariko umurinde inzoga yitwa mutzing kuko irakona ibi nkubwiye nubikora azakurongora ugirengo nishyirahamwe riguhuriyeho nkeneye indi nama wats up yanjye ni 0788612474
Umva muvandi guca inguma umugabo wawe cg kumuta siwomuti niba koko umukunda kandi nawe aba agukunda mwegere mubiganiro mugirana nicyo kizemo ubimubwire buhoro utuje hanyuma utegereze igisubizo kandi wihanganire icyo gisubizo erega ushobora nokumwigisha gacye gacye hanyuma wabona byanze mukegera abaganga nabo bakabafasha kuko nange byigeze kumbaho ariko byarashize gusa hagize inama irenze ukeneye wampamaga ku 0725587672-0782192142
Umva muvandi guca inguma umugabo wawe cg kumuta siwomuti niba koko umukunda kandi nawe aba agukunda mwegere mubiganiro mugirana nicyo kizemo ubimubwire buhoro utuje hanyuma utegereze igisubizo kandi wihanganire icyo gisubizo erega ushobora nokumwigisha gacye gacye hanyuma wabona byanze mukegera abaganga nabo bakabafasha kuko nange byigeze kumbaho ariko byarashize gusa hagize inama irenze ukeneye wampamaga ku 0725587672-0782192142
Madam tinyuka ubwire umugabo wawe icyo kibazo ufite mugishakire umuti.kdi mubanze mutegurane neza .buhoro buhoro muzagera kubyishimo .ntuzigere narimwe umuca inyumak uko waba urushenye.nimubiganiraho nibwo muzashakira hamwe igisubizo kirambye. witinya muri umubiri umwe
niba mukundana ntiwakagombye kumuhisha rero uzashake uko ubi muganiriza , kd ibyo ntibizatinda kurangira sicyo cyatuma uta uwo mwashakanye
Just hari inama dushobora kugira umugabo wawe kuko icyo kibazo kiri liee kuri psychologie
...Yemeye kugirwa inama byatungana gusa iyo aza kuba atademarra cyari kuba ari ikibazo.Humura biroroshy
uzabimumbwire amenye ukunu abigenza
umva mugoremwiza ndagusabye ahokujyirango umuce inyuma wakwigendera gusa jye ndabishoboye ntakibazo
Ntugace inyuma umugabo wawe uko abikora bizajye bikunyura.


text:
Mungire naryamanye na mubyara wanjye mutera inda, abyara umwana upfuye, none yarashatse abura urubyaro, none aransaba ngo twongere tubikore ngo nibwo azabyara,
mungire inama mbikore nce inyuma umugore wanjye cyangwa mbireke mungire inama?
Uyu mugore tukiri abasore n’inkumi twaje kuryamana mutera inda ariko abyaye umwana ahita apfa. Ubwo rero amaze kubyara yaje kuva iwabo yimukira mu y’indi ntara ahageze arashaka, ariko amaze imyaka 7 nta mwana arabona.
Ahora ambwira ngo bamubwiye ko niyongera guhura n’uwo baryamanye bwa mbere ari bwo azabona urubyaro. None nabuze uko mbigenza, numva ntakongera gukora ikosa ryo kuryamana n’umuntu dufitanye isano, kuko icyo gihe nabikoze kubera impanuka n’ubuto.
Ikindi mfite umugore kandi numva ntamuca inyuma, None nabuze uko mbigenza kandi nawe arandemeje.
Nemere mbikore nce inyuma umugore wanjye cyangwa mbireke?


text:
Amasakoshi agezweho afite marike ya Velina Fabiano
Muri iyi minsi hari amasakoshi agezweho cyane ku bakobwa n’abadamu bazi kugendana n’ibigezweho.Ayo masakoshi araringaniye kandi afite marike imwe ya v,isobanura ’’Velina Fabiano’’
Hari isakoshi iba iringaniye y’uruhu rusa n’urworoshye ,ifite imigozi ibiri migufi kandi iriho imitako ishashagirana mu ngufi zayo zo hasi.Iyi wayibona mu mabara yose wifuza.
Indi sakoshi nayo nziza y’iyi marike ya velina Fabiano iba ifite uruhu rukomeye,iteyeho utumashini mu mbavu zayo kandi nayo ifite imigozi migufi.
Nkuko abakunzi bacu badusabye ko twabereka amasakoshi agezweho muri iyi minsi,amwe ni aya afite iyi marike kandi aba aringaniye atari manini kandi aboneka mu mabara yose.
Niba utarayitunga kandi ukaba uyikeneye wayibona uhamagaye izi nimero za telefoni ngendanwa : 0788506370/0783269123 cyangwa ukatwandikira kuri email:agasaromagazine@gmail.com,no kuri whatsap :(+250)784693000,tukakuyobora aho wayasanga.


text:
INYISHO-REMEZO ZO GUKURA KW'UMUKRISTO Gushinga UrufatiroRelated Media
- Ijambo Ry’ibanze Ry’abahinduye Iki Gitabo Mu Kinyarwanda
- Amagambo Ahinnye Yakunze Gukoreshwa Muri Iki Gitabo
- Umusogongero
- Ibyiringiro Ku Birebana N'ubutumwa Bwiza
- Ibyiringiro By'agakiza
- Ibyiringiro By’umutekano W’iteka
- Ibyiringiro Mu Guhazwa N’imana Uko Bukeye
- Ibyiringiro By’uko Imana Yateganirije Icyaha
- Ibyiringiro Byo Kuyoborwa N’imana
- Ibyiringiro By’ingororano Z’iteka
- Ukuri Guhindura
- Ubugingo Bushingiye Ku Kwizera
- Ubugingo Bushingiye Kuri Kristo:
- Ubugingo Bwuzuye Umwuka (Igice cya mbere)
- Ubugingo Bwuzuye Umwuka (Igice cya kabiri)
- Kugira Umutima Nk’uwa Kristo: Ubugingo Bwuzuye Ijambo Ry’imana
- Ubugingo Bwuzuye Amasengesho (Igice cya mbere)
- Ubugingo Bwuzuye Amasengesho (Igice cya kabiri)
- Ubugingo Bwitangira Amasengesho
- Umusogongero
- Ubusonga Mu By’igihe
- Ubusonga Mu By’italanto
- Ubusonga Mu By’ukuri Kw’imana
- Ubusonga Mu By’ukuri Kw’imana Binyuze Mu Ivugabutumwa (Igice cya mbere)
- Ubusonga Mu By’ukuri Kw’imana Binyuze Mu Ivugabutumwa (Igice cya 2)
- Ubusonga Mu By’ukuri Kw’imana Binyuze Mu Ivugabutumwa (Igice cya 3)
- Ubusonga Mu By’ukuri Kw’imana Binyuze Mu Ivugabutumwa (Igice cya 4)
- Ubusonga Mu By’ukuri Kw’imana Binyuze Mu Guhindura Abantu Abigishwa
- Ubusonga Mu By’ubutunzi Ubugingo Bugwijwe Binyuze Mu Gukiranuka Mu By’ubutunzi
- Ibitekerezo kuri Ezekiyeli 2:8; 3:-13, 14
- Ibivugwa kuri Yesaya 55:1-3
- KWITEGURA KWUMVA BY'UKURI IJAMBO RY'IMANA
- Umwizera no kwozwa buri munsi (Yohana 13:-17)
- Muri make ibyo kubabarirwa kw'abizera
- Imirongo y'ingenzi ku kwita ku Byanditswe “buri munsi”
- Imitego irindwi y'amayere y'isi
- Kugaburira mbere na mbere Umwuka
- Ijwi ryo hagati ryo mu 1 Abakorinto 13:8


text:
Mu bihugu byinshi ndetse no mu Rwanda bikunzwe gufatwa nk’amahano iyo umusore ashyingiranywe n’umukobwa umurusha imyaka myinshi usanga abenshi babifata nk’amahano mu gihe iyo umugabo aruta umukobwa cyane babibona nk’ibisanzwe.
Urugero turi bwifashishe ni ubukwe bumwe bwabaye kuri uyu wa gatandatu aho mu Karere ka Kayonza umukobwa w’imyaka 60 yashyingiranywe n’umusore w’imyaka 23 ariko usanga byaravuzweho byinshi nyamara wakibaza impamvu bifatwa nk’ibitangaza mu gihe iyo ari umugabo washyingiranywe n’umukobwa arusha imyaka myinshi byo bifatwa nk’ibisanzwe.
Abasore batatu twaganiriye batashatse ko tubavuga amazina umwe niwe wemeye ko yashaka umukobwa umuruta mu gihe abandi bo bahamya ko baterwa ipfunwe no gukundana n’umukobwa ubarusha imyaka ngo kuko umukobwa yazabasuzugura ndetse ngo akaba yanabategeka mu gihe bageze mu rugo kandi mu muco bimenyerewe ko umugabo ariwe muyobozi w’urugo
.
Umusore wemeje ko yashaka umukobwa umuruta we yagize ati : “urukundo ntirureba ku myaka, umukobwa undusha imyaka namushaka , uwo ntabana nawe ni umugore wigeze gushaka kandi andusha imyaka”
Umwe mu basore twaganiriye avuga ko uyu musore w’imyaka 23 washatse umukobwa w’imyaka 60 yakoze amahano ngo kuko niyo uri ku kigero kimwe n’umukobwa, uwo mukobwa aba akurusha ibitekerezo bitewe n’uko ngo abona ko abakobwa bakura vuba mu bitekerezo kurusha abahungu.
Umukobwa umwe utarashatse ko tumuvuga izina tumubajije niba yashakwa n’umuhungu arusha imyaka, yagize ati “ ubwo se twaganira iki ?” kuri we ngo abona umuhungu arusha imyaka cyangwa se bangana aba ari umwana kuri we aho yavuze ko byibuze yifuza kuzarushingana n’umugabo umurusha imyaka iri hejuru y’ibiri kugeza kuri itanu.
Ese koko ikinyuranyo cy’imyaka kigira uruhare mu kubaka cyangwa gusenya mibanire y’abashanye ? ese mubona umusore n’umukobwa bagiye kurushinga bakwiye kuba barutana imyaka ingahe ? Basomyi, ibitekerezo byanyu birakenewe.
Ese umuhungu ushaka umukobwa umuruta aba akoze amahano ?
Mu bihugu byinshi ndetse no mu Rwanda bikunzwe gufatwa nk’amahano iyo umusore ashyingiranywe n’umukobwa umurusha imyaka myinshi usanga abenshi babifata nk’amahano mu gihe iyo umugabo aruta umukobwa cyane babibona nk’ibisanzwe.
Labels: uburinganire


text:
Wirinde ntuzabe nka muka Loti! Kiyange Adda- Darlene
Bamaze kubakuramo, umwe muri bo aravuga ati “Hunga udapfa. Nturebe inyuma kandi ntutinde utararangiza iki kibaya, hungira ku musozi utarimbuka.”Ariko muka Loti arakebuka, areba inyuma amukurikiye, ahinduka inkingi y’umunyu . (Itangiriro 19 : 17,26)
Aya ni amakuru y’umugabo witwaga Loti uwo Aburahamu yari abereye se wabo. Igihe yatandukanaga na Aburahamu yahisemo gutura mu kibaya cyitwaga Sodomu. Aho hari hatuye abantu babi cyane batubahaga Imana ndetse bakoraga ibyaha by’ubutinganyi mu buryo bukabije. Imana imaze kubona ko ibyaha byabo bikabije, yagambiriye kuharimbura rwose kandi ikoresheje umuriro.
Mu gihe cya Nowa, mu burakari bwayo yarimbuje abanyabyaha amazi, ariko irarahira ko itazongera kurimbuza amazi ishyiraho umukororombya. Mu gihe cya Loti rero yibutse ko itazongera gukoresha amazi ikoresha umuriro. Aho hantu rero hari hatuye Loti, umuhungu Aburahamu yari abereye se wabo kandi Aburahamu yari inshuti y’Imana . Imana yibuka ko aho hantu hari umuntu wo mu muryango wa Aburahamu. Imana ishimwe cyane . Burya iyo wemeye kuba inshuti y’Imana ikurindira n’imiryango, ikamenya ko runaka hari icyo mupfana ikamurinda kubwibyo. Kugira ngo utaza kwumva inkuru mbi ukababara. Haleluya.
Ndetse, hari ubwo ibanza no kukumenyesha ikintu kigiye kuba ku muntu mufitanye isano nkuko yabanje kubwira Aburahamu ibigiye kuba i Sodomu kuko yari izi ko Aburahamu ahafite umuryango. Kuba muri Yesu ni ibyigiciro cyinshi cyane. Noneho rero tugarutse kw’ijambo twasomye, abamarayika basabye Loti n’umuryango we wose guhunga , bababwira aho bajya ndetse bababuza no kureba inyuma batararangiza ikibaya cyari kibari imbere.
Ntabwo Imana yari ibabujije guhindukira iteka ryose, oya yababujije mu gihe bari bakiri mu kibaya kugeza bageze ku musozi. Baragiye koko barahunga, inyuma yabo bumva byakomeye urusaku rw’umuriro uva mw’ijuru ruba rwinshi uko niko biruka nk’abahunga koko, bigeze aho muka Loti yumva ntiyihanganye, amatsiko aramwica, yifuza cyane kureba ibiri kuba. Ahari yaravugaga ati Mana we kwa Karisa koko barahiye nukuntu bari incuti zacu ? ati ayi we disi na mama Gasaro arapfuye, nibindi ntabasha kumenya yatekerezaga. Nyuma byananiranye kwihangana arahindukira ngo arebe ariko ibyo bintu : nyuma yo guhindukira ahita aguma muri iyo « position » ndetse aba n’umunyu umubiri wose. Loti kuko yari yaratojwe kwubaha Imana ndetse n’abana yarabigishije, nta wigeze ahindukira kubw’itegeko ry’Imana.
Imana yanga ibyaha, kandi nicyo cyatumye ishyiraho amategeko ni uko ari umucamanza. Ntawe izahana atariho urubanza. Twabwiwe ko inzira y’agakiza ari ugukomeza urugendo rujya mw’ijuru nta gusubira inyuma cyangwa kureba inyuma. N’uguhunga umujinya uzatera isi twumvira Imana kandi tugendera mu mategeko yayo. Imana ntigihanira aho nkuko yabikoze mu gihe cya Loti,ihana muka Loti, ariko bitubere icyitegererezo. Igihe kizagera Imana ihane abantu bose batumviye amategeko yayo. Icyo gihe ni ibanga ku bantu bose, niyo mpamvu dusabwa kuba maso cyane tukirinda kwica amategeko y’Imana. Dufite amaraso ya Yesu. Iyo umuntu yihanye ibyaha bye akakira Yesu nk’umwami n’umukiza, yinjira muri urwo rugendorwo guhungira ku musozi wa kure agahora yezwa n’amaraso ya Yesu gusa.
None mwene Data ndakwibutsa kwitondera amategeko y’Imana. Icyo Ijambo ry’Imana ndetse n’ umutima nama ukubwira ko ari icyaha ukireke kuko uko byamera kose imbere hari urubanza kandi Imana ubwayo niyo izicira izo manza ntizakenera abafasha ( procureurs, avocats…) ni umucamanza utabera ( Smart). Tinya rero kuzasumirwa n’amaboko y’Imana ugarukirize aho gusuzugura amategeko y’Imana. Mbese Muka Loti ntiyari umuntu nkatwe ? mbese ntiyari umukazana wa Aburahamu byibuze Imana ntiyari kumubabarira ikoresheje n’ako kamenyane ?
Imana ntinegurizwa izuru, izitura umuntu wese ibikwiranye n’ibyo yakoze. Ari ibyiza uzabihemberwa, ari ibibi uzabihemberwa. Kunanirwa kwihanganira kutarebayo bizakuzanira akaga. Garukiriza aho, Imana Imana iragukunda ntishaka ko uzahanirwa kureba inyuma. Imana ikomeze ikongerere imigisha.
KIYANGE Adda-Darlene.


text:
Ishuri rya City Infant rimaze kuba ubukombe mu gutsindisha abana, rikomeje kwakira abazaryigamo mu 2017
Ishuri City Infant rirera abana bo mu mashuri y’incuke n’abanza rimaze kuba icyitegererezo mu gutsindisha abana bose baribarizwamo, kuri ubu rikomeje kwakira abashaka kuryigamo mu mwaka w’amashuri wa 2017.
City Infant ni ishuri rifite uburambe bw’imyaka isaga 22 ritanga uburezi bufite ireme ku bana b’ibitsina byombi bo mu mashuri y’incuke n’abanza.
Iri shuri ritanga uburere nyabwo ndetse n’indangagaciro na kirazira ku bana kugira ngo bazavemo abantu b’ingirakamaro, binyuze ku barimu baryo bose baba barize ibijyanye n’uburezi kandi ko babifitemo uburambe.
Mu ndangagaciro zikwiriye umwana w’Umunyarwanda bahabwa harimo kubaha, ubupfura, gukunda umurimo, kuvugisha ukuri, kubahiriza igihe n’ibindi.
Umwihariko iri shuri rifite n’uko abanyeshuri bose batsinda haba mu mashuri y’incuke n’abanza.
Hakurikijwe gahunda y’Ikigo cy’Igihugu cy’Uburezi,REB, amasomo yose agomba kwigishwa iri shuri rirayatanga kandi abanyeshuri bayatsinda neza mu buryo buri hejuru kuko bafashwa n’abarimu babizobereyemo.
Umwaka ushize wa 2016, iri shuri ryabaye irya mbere mu Karere ka Gasabo riherereyemo mu gutsindisha abana barangije amashuri abanza bagana mu yisumbuye.
Kwiyandikisha birakomeje
Ubuyobozi bw’Ishuri City Infant burashishikariza ababyeyi kuza kwandikisha abana babo kuko imyanya igihari mu mashuri yose, haba mu y’incuke n’abanza.
Igikorwa cyo kwandika abanyeshuri bashya kizasozwa tariki ya 20 Mutarama 2017. Bikorerwa ku cyicaro cy’ishuri guhera saa mbiri za mu gitondo kugeza saa sita n’igice buri munsi mu masaha y’akazi.
Umwaka w’amashuri uzatangira tariki ya 23 Mutarama 2016 nk’ahandi hose mu gihugu.
Ishuri rifite imodoka zitwara abanyeshuri
Aho umwana yaba atuye hose muri Kigali, ishuri rifite imodoka zijya kumuzana zikanamucyura arangije amasomo ku buryo ababyeyi baba bizeye umutekano we ko nta cyamuhungabanya.
Abana biga mu mashuri y’incuke (nursery) batangira saa mbiri kugeza saa sita n’igice naho abiga mu mashuri abanza bagataha saa kumi n’igice kuko biga mu gitondo na nimugoroba.
Ishuri ritanga amafunguro ya mu gitondo (breakfast) ndetse n’aya saa sita (lunch) kugira ngo abana bige bameze neza. Iri shuri rifite ibibuga byo gukiniraho ndetse n’isomero rituma abanyeshuri bakarishya ubwenge.
Ushobora gusura ishuri aho rikorera Rusororo
Ushaka kumenya byinshi ku Ishuri City Infant wabasura aho baherereye mu Murenge wa Rusororo, ni kirometero imwe uvuye mu gasantere (center) ko ku Mulindi.
Ushobora no kubamahangara kuri nimero 0788308644 na 0788511087, cyangwa ukabandikira kuri email: [email protected] cyangwa [email protected]
Ushobora no kubasura ku rukuta rwabo rwa Facebook arirwo: https://www.facebook.com/City-infant-and-primary-school-1502724906711354/
Amafoto:Mahoro Luqman
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
"Ndabona bizinesi yanjye iri gusubira inyuma cyane kuko nizeye umuntu tugafatanya, bikarangira ampemukiye. Uyu muntu ntiyigeze abihakana ko yampemukiye, ariko avuga ko kubera yabonye ndi umukristo nzamubabarira aho kumujyana mu nkiko" - Ibi ni ukuri? Oya, nkurikije ibyo uvuze, si ukuri. Arashaka kugutwara uko yishakiye kandi akurye ibyawe. Uko bigaragara, ntiyicuza kubyo yagukoreye, kandi byaba ari ikibazo kubona ubucuruzi bwawe busubira inyuma, mu gihe we ntangaruka abibonamo."
Ni ukuri ko Bibiliya itubwira ngo tujye tubabarira abaduhemukiye bose. Mu kibwiriza cyo ku musozi, Yesu yaravuze ati "ariko nimutababarira abantu, na So na we ntazabababarira ibyaha byanyu." (Matayo 6:15). Gusa ariko kubabarira ntibivuze kwirengagiza amakosa yakozwe, cyangwa kurebera ibintu byose binyuranije n’ amategeko. Imwe mu nshingano z’ abami ba Isirayeli ni "Kurengera amategeko no gukiranuka mu ishyanga ry’ Imana" (1 Abami 10:9).
Senga kugira ngo Imana ihindure uyu muntu kandi imwemeze ibyaha bye, by’ umwihariko ibyaha by’ ubujura n’ ubuhemu. Ikiruta ibindi, Senga kugira ngo yegurire Yesu ubugingo bwe bwose.
Icyo akeneye kuruta ibindi byose, ni ukumenya no kwakira imbabazi z’ Imana zibonwa gusa iyo umuntu yihannye ibyaha bye akizera ko Imana ibasha kumubabarira binyuze mu gitambo cya Yesu Kristo witangiye abantu bose. Ikiyongera kuri ibi ni uko ukwiye gusaba Imana ngo igufashe kwigira kuri ibi. Wirinde kuba utagize icyo yitaho ahubwo ube maso.
Ikindi kandi, saba Imana kugufasha kuba urugero ku bandi haba mu kazi kawe no mu buzima bwawe bwa minsi yose. Bibiliya iravuga iti "Mugendere mu bwenge ku byo mugirira abo hanze, mucunguze uburyo umwete" (Abakorosayi 4:5).


text:
Reba Video
Igitsina
MUNYENTWALI Deo
sqaudjoe@yahoo.fr
nitwa MUNYENTWALI Deo,ndi umusore wiga muri universite.nkaba mfite imyaka 24,mfite uburebure bwa 1m70.mpima 70kg.nkaba nifuza umufasha wujuje ibi bikurikira:kuba afite nibura licence,cg ari munzira zo kuyibona,kuba afite uburebure butari munsi ya 1m50,kuba atarengeje imyaka 21,kuba ari inzobe cg imibiri yombi.urwo rubavu rwange ndarukeneye cyane dore igihe nahereye!thnx
nitwa MUNYENTWALI Deo,ndi umusore wiga muri universite.nkaba mfite imyaka 24,mfite uburebure bwa 1m70.mpima 70kg.nkaba nifuza umufasha wujuje ibi bikurikira:kuba afite nibura licence,cg ari munzira zo kuyibona,kuba afite uburebure butari munsi ya 1m50,kuba atarengeje imyaka 21,kuba ari inzobe cg imibiri yombi.urwo rubavu rwange ndarukeneye cyane dore igihe nahereye!thnx
Labels: gushaka inshuti, gushaka umukunzi, igihozo, urukundo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Abana b’Abanyarwanda bari mu nkambi zo mu burasirazuba bwa Repuburika Iharanira Demokarasi ya Congo bahuye n’ingorane nyinshi mu buhungiro. Bari bamaze igihe kinini mu mashyamba; bakoze imirimo y’uburetwa n’iya gisirikari, barongorwa ku ngufu, barahahamuka, ndetse banafatwa n’indwara z’ibyorezo.
Uretse n'ubuhamya bwabo, amaso yonyine akwibwirira ibibazo abana bavuye mu mashyamba bafite. Hafi ya bose bagaragaraho indwara z'imirire mibi, ihahamuka rikunze kugaragazwa ahanini no kujunjama, abandi baza bafite ibikomere ndetse abandi barabyimbye amaguru kubera urugendo rurerure.
Umwe mu baforomokazi babakira kuri site y'ishami ry'Umuryango wAbibumbye ryita ku mpunzi - HCR - i Goma, Uwimana Angelique, yatubwiye ko ikibazo gikunda kubakomerera cyane ari icy'abana barwaye ihahamuka.
Ati: “Iyo tuganira na bo tugerageza kubahumuriza bakatubwira ubuzima babayemo, tukagerageza kububumva no kubahumuriza. Abenshi babanye n'interahamwe mu mashyamba zicaga abantu bareba, zigafata abagore ku ngufu.”
Umwana witwa Innocent, umwe mu bana HCR iherutse kwakira i Goma, avuga ko mu ishyamba banamwikorezaga ibintu adashoboye. Ngo yashoboye gutoroka ari uko bamutumye gushaka ibyo kurya, ahita acika. Nyuma ngo yakomeje kurorongotana mu mashyamba kugeza ahuye n'abagiraneza bamugejeje, we n’abandi bana, ahandi HCR yakirira impunzi hafi ya Walikare.
Ubu Innocent ari mu nkambi ya Nkamira, aho impunzi z’Abanyarwanda zakirirwa zikiva muri Kongo, mbere yo koherezwa ku mirenge bakomokamo. Usibye no kuba agaragaraho imirire mibi, afite igikomere ku kaguru, kandi akkunda kwigunga. Bagenzi be bavuga ko ngo ajya akunda kugira uburwayi bwo kwitura hasi, nyuma yaho akamera nk'ikiragi.
Umuforomokazi Uwimana Angelique avuga kandi ko abana benshi bakira ngo batahuka barwaye indwara zifatira mu myanya y'ubuhumekero, malariya, inzoka n'ibindi. Mu gihe baba bategereje gusubizwa mu Rwanda, ngo bavurwa k’uburyo bw'ibanze, byaba ari indwara ikomeye bakoherezwa ku bitaro bikuru by'i Goma.
Undi mwana w’imyaka 15, Bukedusenge Eric we atahanye na se gusa n'umwe mu bavandimwe be. Avuga ko aho bari mu mashyamba muri Kongo ngo bari nk'inyamanswa.
Ati: “Birenze kuba inyamaswa kuko na zo zadutinyaga.”
Abo bana bose bemeza ko kurya cyangwa kuvurwa byari ingume. Ngo abashoboraga gusohoka mu mashyamba bakaba mu baturage bahabaga ari abacakara babo. Ngo bagombaga gukora kugira ngo bo n'imuryango yabo bashobore kubona icyo kurya.
Uwitwa Yakobo we avuga ko atibuka imyaka ye. Abo batahukanye ariko bavuga ko ubwo bageraga i Walikare muri 1997 ngo yari afite nk'imyaka 3, Nyuma ngo yaje kuburana n'ababyeyi be, yakirwa mu muryango w'Abanyekongo. Yagombye rero kuba ubu afite nk'imyaka 11 n'ubwo bitagaragara ko ayikwije.
Yakobo yivugira Ikirega n’Igiswayire gusa, nta jambo ry’Ikinyarwanda na rimwe yumva, kandi ngo yifuza kwisubirira aho yita iwabo kuko n'ibyo kuba ari Umunyarwanda ntabyo azi.
Yakobo asobanura ko akiba muri uwo muryango yita ababyeyi be, mu bihe by'ubucukuzi bw’ubutare bwa coltan, yajyanaga n’uwo yitaga se. Ibyo gucukura bimaze kubura amafaranga, ngo bajyanaga guhinga. Ubwo abandi bana babaga bagiye mu mashuri, ariko we agasigara akora imirimo yo gutunga umuryango. Yumva kuba atarajyaga kwiga ari ibisanzwe, nta burenganzira yavukijwe.
Ikigaragara mu nkambi zakira abo bana ni uko imiryango y'Abanyekongo yagiye ibakira ishyikiriza HCR kubera ibibazo by'ubukene. Kubabonera imiryango yabo bikaba bigoranye cyane kuko abenshi batakiyibuka.
Abana b'abakobwa bari hagati y'imyaka 13 na 18 na bo bahetse ababo bibyariye kandi batari kumwe na ba se; na bo ubwabo bari bakwiye kurerwa.
Muri abo bana kandi harimo ababuranye n'ababyeyi. Abandi na bo ni imfubyi z'ababyeyi bombi cyangwa umubyeyi umwe. Abandi, bafite ba se b'Abanyekongo cyangwa bari mu mitwe yitwaje intwaro, bisigariye iyo mu byaro cyangwa se mu mashyamba muri Kongo.
Abakobwa bafashwe ku ngufu akenshi ngo babatwaraga babakuye mu mashyamba bamaze gutandukana n'ababyeyi. Abandi na bo ngo bashakiraga ubuhungiro ku bagabo.
Akimanizanye Alphonsine avuga ko yarongowe afite imyaka cumi n'ibiri n'Umunyekongo wari ufite abandi bagore bamwangaga cyane kuko yari Umunyarwandakazi. Ngo yagombaga gukora cyane ngo yigure.
Akimanizanye avuga ko bamwe mu Banyarwanda bagombaga gutanga amadolari 10 buri muntu ku kwezi. Ngo babashyiragaho iterabwoba ko nibavuga ko ari Abanyarwanda RCD yari kubacyura ku ngufu bakicirwa mu Rwanda.
Akimanizanye amaze kubyara umwana wa mbere ngo byaje kumunanira, ajya gushaka undi mugabo w'Umunyarwanda, na we waje kumuta amaze kubyara umwana wa gatatu. Ubu atashye ahetse batatu kandi afite gusa imyaka 19. Nta kizere afite ko hari umuryango azasanga. Nta n’ubwo akibuka neza aho inzu y’iwabo iri kuko ngo yahunze akiri muto.
Icyo gikorwa cyo gucyura impunzi cyatangijwe n'umuryango w'iterambere w'Abanyekongo bavuga ururimi rw'ikinyarwanda TPD muri 1998. Ngo byari mu rwego rwo gukemura ikibazo cy'umutekano muke wari mu karere ka Kivu y'amajyaruguru.
Musanganya Felix, umukozi wa guveverinoma watangiranye n'icyo gikorwa, avuga ko bajyaga gukangurira impunzi gutaha banyuze mu baturage kuko bitari byoroshye kumenya impunzi n'itariyo. Ngo boherezaga Abanyekongo b'Abahutu bakaba aribo bajya kubabwira amakuru yo mu Rwanda.
Bigitangira ngo bagiranye ibibazo na HCR kuko bari bafite imodoka imwe gusa yatwaraga abantu benshi icyarimwe. Nyuma y’amezi 6 ariko HCR ngo yaje kubafasha muri icyo gikorwa.
Ubu hari inkambi zibakira bakiva hirya iyo mu mashyamba. Buri nkambi iba ifite abakozi batatu : umukuru w'inkambi, umuforomo ndetse n'ushinzwe guteka. Izo nkambi ziri ahantu hatandukanye muri Kivu, harimo :Minova Kaluba, Kibabi, Masisi, Nyamitaba, Mweso, Tongo, Karengera, Kisharo, Nyanzale na Walikale igiyeho vuba.
Buri cyumweru hakirwa impunzi ziri hagati ya 100 na 200 zoherezwa mu yindi nkambi zitamaramo amasaha arenze 24 i Goma. Abarenga 60% baba ari abana bari munsi y'imyaka 18.


text:
sam.
30
avril
2011
Amasomo y’iki Cyumweru cya Kabiri cya Pasika aragaruka ku ngingo ebyiri by’ingenzi:
- Ingingo ya mbere iratwereka uburyo abakristu bambere bashyiraga hamwe:
Uwo mugenzo mwiza turawusanga mu gitabo cy’ibyakozwe n’Intumwa gikunda gusomwa mu gihe cya Pasika. Luka, umwanditsi w’Igitabo cy’Ibyakozwe n’Intumwa bakunda kwita Ivanjili ya gatanu aratubwira ko Yeruzalemu y’ukuri y’umukristu, ariyo Kiliziya umubyeyi wacu, yubatse ku nkingi enye z’ingenzi kandi ntasimburwa:
1. Iya mbere ni inyigisho z’intumwa, ni ukuvuga kwamamaza hose n’igihe cyose Ivanjili ya Nyagasani ndetse no kuyitega amatwi.
2. Inkingi ya kabiri y’iyi Kiliziya y’Imana ni ugusangira umugati, gusangira Kristu We wadupfiriye akazukira kudukiza kandi akaba ari We uduha impagarike n’ubugingo muri uru rugendo twese turimo. Uwo Kristu duhabwa kandi dusangira akaba ari We kwemera kwacu, akaba ari We bumwe bwacu kuko ari We soko y’urukundo rugomba guhora ruturanga, akaba ari We sima ihuza ubumwe bwacu. Utatiye icyo gihango cy’urukundo, uwangije muntu Yezu yubakiyeho Kiliziya ye, aba akoze amahano kandi aba ahemukiye utubwira ati: «Nimugire amahoro. Nk’uko Data yantumye, nanjye ndabatumye.», maze twatindiganya kwemera ubuhamya aduha akagira ati “Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi, uhubwo ube umwemezi”.
3. Inkingi ya Gatatu igize Kiliziya ya Kristu kandi intumwa zamamaza zishize amanga ni isengesho, rya rindi abemera Kristu bavuga bamurikiwe n’Ijambo ry’Imana n’ukwizera uwadukunze mbere, kandi rikaba rituma abiyambaza bose Rurema bagira umutima umwe. Gusenga bikaba ari ibihaha by’umukristu kuko bimuzanamo akuka keza akagarura amafu, bikamuzanamo icyizere n’imbaraga kandi bikamurinda kuba nyamwigendaho na mpemuke ndamuke. Ibyakozwe n’Intumwa rero birifuza ko twahora tuzirikana ko “Mu ntangiriro ya Kiliziya, abakristu ba mbere bahoraga bashishikariye kumva inyigisho z’Intumwa, gushyira hamwe kivandimwe, kumanyurira hamwe umugati no gusenga”.
Uwo mwahuye mukaganira, mukunga ubumwe, mugasangira, mugasengana Imana, ntibikwiye ko mwahaguruka aho musenyana cyangwa musererezanya. Kubaha buri wese no kumubonamo ishusho y’Imana nibyo bikwiye kuranga abemera Kristu. Ariko nanone, tugomba kwibuka ko kuba abakristu atari uguhurira gusa mu Kiliziya ku cyumweru, ko ahubwo ari ukuhahurira ariko tunyoteye kugira umuryango umwe, umuryango wubaha kandi ukiyubaha, umuryango ugera ubwo ubumwe bwawo busendera hose.
- Ingingo ya Kabiri y’iki cyumweru ni itwereka Tomasiuhagarariye abo bose bagenda gahoro mu kwemera, bahura na byinshi bishobora kubaca intege ariko bakagera ku kwemera guhamye kuko bahuye na Kristu ubamara ubwoba n’impungenge. Nubwo Yezu avuga ko hahirwa abemera batabonye, ntaca intege abashaka kubanza kubona. Arahamagara Tomasi ati ngwino nkwereke maze wemere, ibyo bikaba ari ikimenyetso gikomeye cy’uko ukwemera ari urugendo rimwe na rimwe rukomeye kandi rudusaba imbaraga n’umunaniro byinshi. Kuvuga ngo twabonye Nyagasani ntibihagije, ahubwo Yezu yemera urugendo rwa buri wese, akemera ko buri muntu afite ububasha n’uburenganzira bwo kwemera cyangwa kutemera. Kwemera Nyagasani bidasubirwaho bisaba ubwiyoroshye no guha igihe igihe, bisaba ko ugushaka kwa muntu kugera ubwo kwemera kuyoborwa n’impuhwe nza Nyagasani.
Icyumweru cy’impuhwe z’Imana Papa yohani Pawulo wa II yifuje ko cyaba ku cyumweru cya kabiri cya Pasika, kitubere umwanya wo gusanga Nyagasani, nka Tomasi tumwiture imbere tumubwira tuti Nyagasani kandi Mana yanjye. Nka Tomasi, tujye twibuka ko natwe dukeneye impuhwe z’Imana n’akaboko kayo kadufasha kubyuka iyo twaguye, kadusindagiza iyo byatuyobeye, kakanaduha umugisha kadukomeza.


text:
Urwenya-Amategeko Agenga Abaswa mu Ishuri
Amategeko Agenga Abaswa mu Ishuri
1.Urajye ureba televisiyo igihe kirekire kugirango uze kubona icyo uvuga mu ishuri.
2.Ntukanezezwe nuko bagenzi bawe bacecetse ngo ni uko mwarimu ahari, uge ubashakira icyo kubabwira.
3.Ntukaganire n'abahanga ibyabo ni amasomo gusa.
4.Ntukifatanye n'abababajwe n'uko batsinzwe kuko si icyaha.
5.Ntugasubize mu ishuri kuko mwarimu abaza ibyo azi.
6.Ntukifuze kuba uwambere cyangwa kugira amanota menshi kuko bitera guhangayika no gukora cyane kandi binaniza umubiri.
7.Jya unezezwa na ducye kuko ibyinshi byotsa amatama.
8.Jya wishimira ko wabaye uwanyuma kuko na Bibiriya idusaba kwiyoroshya.
9.Urajye wicara inyuma kuko niho uba ufite umutekano n'uburenganira byo kuganiriza abandi bana.
10.Jya uberaho kuganiriza bagenzi bawe igihe cyose kuko na Bibiliya idusaba gukundana no guhora dusabana
Shyiraho Igitekerezo!
Subscribe to: Post Comments (Atom)


text:
Kigali: Buri wese asabwa gukora siporo ku nyungu z’ubuzima bwe
Ubuyobozi bw’Umujyi wa Kigali buratangaza ko gukora siporo ari ingirakamaro mu buzima bw’umuntu, bityo abawutuye bose bagomba kumva ko ari inshingano zabo.
Umuyobozi w’Umujyi wa Kigali, Fidel Ndayisaba yadutangarije ko bakangurira abawutuye bose gukora siporo baba abakuru cyangwa abato. Ati ”Umujyi wa Kigali watangije gahunda yo gukangurira abantu bose gukora siporo, siporo kuri bose.”
Akomeza avuga ko kuri ubu imihanda ikorwa ishyirwaho inzira z’abanyamaguru, bifasha abantu gukora (...)
Ubuyobozi bw’Umujyi wa Kigali buratangaza ko gukora siporo ari ingirakamaro mu buzima bw’umuntu, bityo abawutuye bose bagomba kumva ko ari inshingano zabo.
Umuyobozi w’Umujyi wa Kigali, Fidel Ndayisaba yadutangarije ko bakangurira abawutuye bose gukora siporo baba abakuru cyangwa abato. Ati ”Umujyi wa Kigali watangije gahunda yo gukangurira abantu bose gukora siporo, siporo kuri bose.”
Akomeza avuga ko kuri ubu imihanda ikorwa ishyirwaho inzira z’abanyamaguru, bifasha abantu gukora siporo batanyuranyurana n’imodoka ku buryo byateza impanuka. Ko hanashyizwe amatara ku mihanda afasha abantu gukora siporo, ku batabonye umwanya wo kuyikora ku manywa, aho nyuma y’akazi no ku mugoroba bashobora kugenda bikorera siporo, batembera bakoresheje amaguru.
Iyi gahunda yashyizwemo ingufu nyuma yo kubona ko mu mijyi hari indwara nyinshi abantu barwara kubera kwirirwa mu kazi, mu ngo n’ahandi badakora siporo.
Ikibazo cyo kutaruhuka no kutaruhura ubwonko ukora sporo bikaba biri mu bitera umunaniro udashira (Stress), indwara z’ukudakora neza k’umubiri no kugira inyanda nyinshi mu mubiri, umubyibuho urenze urugero, kimwe n’izindi ngaruka mbi zo kutitabira gukora Siporo bigira ku buzima bw’umuntu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
ven.
02
mars
2012
Amahugurwa yatangiye ku wa 3 tariki ya 22/02/2012 arangira ku wa gatanu tariki ya 24/02/2012. Intego y’amahugurwa yari ukongerera ubumenyi abafasha b’ingo no kubashyigikira mu butumwa bwabo.
Abitabiriye amahugurwa ni abafasha b’ingo baturutse muri za paruwasi Bungwe, Burehe, Muhura, Matimba, Rwamiko, Mutete, Rushaki, Nyinawimana, Rukomo, Nyarurema, Nyagahanga, Muyanza na Byumba. Mu mavuriro haje Rushaki na Rukozo. Bose hamwe bari abantu 18 kuri 22 bari bateganyijwe.
Bahawe ubumenyi bunyuranye:
1. Habanje gusangira ubutumwa, uko buri wese akora muri Paruwasi arimo, dusanga ko muri rusange ubusugire bw’ingo bugenda neza.
2. Musenyeri Kizito yabibukije Isakramentu ry’ugushyingirwa, abibutsa ko umuhamagaro wa mbere ari ugushyingirwa, bityo tukaba tugomba kuwuha agaciro kandi ugahabwa imbaraga mu kuwutegura nk’uko indi mihamagaro yitabwaho. Yahumurije abari aho ko batagomba gucibwa intege n’ingorane bahura nazo kuko ubatuma ari Yezu.
3. Bigishijwe kandi ubusugire bw’ingo icyo aricyo, basobanurirwa uburyo bwose bukoreshwa ngo ugeze abashakanye ku ntego yo kuba umubyeyi nyawe no guteganya imbyaro bazi neza icyo bakora.
Abari mu mahugurwa bishimiye inyigisho zose bahawe, bataha biyemeje kujya gushyira mu bikorwa ibyo bigishijwe byose. Bifuje ko igihe nk’iki cyabaho kenshi kandi bakajya basurwa aho bakorera, bagahabwa imfashanyigisho bityo umurimo wabo bakabasha kuwutunganya neza.
Sr Agnès UWIMANA, Coordinatrice Action familiale et Pastorale familiale Byumba


text:
Izo ni impungenge zikomeye zibazwa n’abantu batandukanye zagarutsweho n’Umuyobozi wa Brigade ya 204 ikorera mu Mujyi wa Kigali, Brig. Gen. Denis Rutaha mu nteko rusange y’umujyi wa Kigali.
Yavuze ko ikibazo cy’abakora ubucuruzi butemewe kibonwa mu ndorerwamo z’ubushomeri bakennye bashaka kwiteza imbere, ariko ko hihishemo n’icy’ibindi bifitanye isano no guhungabanya umutekano.
Abazunguzayi ngo bagiye bafashwa mu buryo butandukanye bamwe baremerwa, abandi bubakirwa amasoko yo gukoreramo, ni muri urwo rwego abahawe imyanya bagomba kuyikoreramo hirindwa abashobora kubwitwitikira bakaba bakora ibara.
Ati “Mutekereze abantu nk’igihumbi baba bari i Nyabugogo ngo bose ni abazunguzayi tubaretse bakaguma hariya. Mbwira haramutse hivanzemo abandi bantu batanu cyangwa batandatu bagamije kwica Abanyarwanda, uburyo wabarobanura, byatugora cyane.”
Yongeyeho ko hashobora no kwihishamo abagamije gukora ibikorwa by’iterabwoba.
Ati “[...]Mwibaze haje ukora ibikorwa by’iterabwoba agamije kwica abantu yikoreye imiguru itatu y’inkweto.”
Mu bagenda bazengurukana ibicuruzwa byabo mu bice runaka, ngo hari abayitwaza bagamije kubona amakuru y’aho biba.
Rutaha ati “Buriya harimo abantu birirwa bakora iperereza ry’aho baza kwiba, ugasanga umuntu mu gace runaka yikoreye umuguru umwe w’inkweto akagenda ibirometero bitanu atagamije kugurisha, ahubwo awifashisha kugira ngo arebe aho aza kwiba, kugira ngo avugane na bo bakozi banyu noneho nijoro baze kubona ukuntu baza kwiba.”
Mu buhamya yatanze ngo yigeze kubona umwe mu batemberanaga umuguru umwe w’inkweto, amutumaho umusirikare yambaye imyenda y’abasivili, ariko wa muzunguzayi yanga kumugurisha izo nkweto yari afite.
Yongeyeho ati “Ku manywa ashobora kubona yuko byatuma amenyekana agahitamo kwitwaza ishati cyangwa ipantalo imwe kugira ngo byitwe ko ari umuzunguzayi ariko afite ibindi bibi cyane agamije.”
Buri wese ubishoboye ngo yagombye gufasha leta ikibazo cy’abo bazunguzayi kigakemuka, abahawe amasoko bakayakoreramo, abayakeneye nabo ngo bazagenda bayubakirwa, ariko n’ikibazo cyabo kigakomeza kureberwa mu ndorerwamo ebyiri.
Ku bashaka guhungabanya umutekano w’u Rwanda ngo inzego z’umutekano ziri maso, bigaragazwa n’abasirikare n’abapolisi baba bari ku muhanda, atari uko bakunda kuhaba ahubwo baba bacungira hafi umutekano w’u Rwanda, kuko u Rwanda rukikijwe n’abanzi ku buryo baruciye urwaho baruhungabanyiriza umutekano.
Mu rwego rwo gukemura ibibazo by’abazunguzayi, Umujyi wa Kigali wagiye ububakira amasoko aciriritse yo gukoreramo, azanakomeza kubakwa kugeza bose bavuye mu muhanda.


text:
Umujyi wa Kigali wa Kigali washyizwe ku wanya wa 7 mu mijyi myiza ikurura abantu muri Afurika. Ikinyamakuru Forbes Magazine cyagendeye ku bintu bitandukanye birimo ibyegeranyo bya Banki y’Isi, IMF, Banki nyafurika itsura amajyambere, iterambere mu burezi, mu buzima ndetse n’imyidagaduro.
Umujyi wa Kigali wa Kigali washyizwe ku wanya wa 7 mu mijyi myiza ikurura abantu muri Afurika. Ikinyamakuru Forbes Magazine cyagendeye ku bintu bitandukanye birimo ibyegeranyo bya Banki y’Isi, IMF, Banki nyafurika itsura amajyambere, iterambere mu burezi, mu buzima ndetse n’imyidagaduro.
Kuri uru rutonde umujyi wa Kigali uza ku mwanya wa 7 n’amanota 13.4 ukaba ari wo mujyi w’igihugu cyo muri Afurika y’Uburasirazuba wonyine uza kuri uru rutonde.
Inyuma y’umujyi wa Kigali haza imijyi nka Accra wo muri Ghana, Dakar wo muri Senegale, ndetse na Cairo wo mu misiri.
Imijyi iza ku myanya ya mbere irangajwe imbere na Port Louis wo mu Birwa bya Maurice, Gaborone wo muri Bostwana, Johannesburg wo muri Afurika y’Epfo, Tunis wo muri Tunuziya, Cape Town wo muri Afurika y’Epfo na Casablanca wo muri Maroc.
U Rwanda rukomeje gushimwa n’amahanga mu kugira isuku n’umutekano, kugeza ubu Kigali ikaba ikomeje kuba igicumbi cy’inama mpuzamahanga zikomeye nk’iheruka kuhabera muri Nyakanga y’umuryango w’Afurika yunze ubumwe.
Ibitekerezo
reka daa Kigali mu mijyi 10 myiza muri africa Kanda hano umusubize
Harumuhamya wa Yehova hano ushobora kuzashyira Bene wabo mukangaratete,hmmm!! Kanda hano umusubize
Kubera ko bavuga ibintu by'UKURI?Ntabwo dutinya kuvuga ibyo imana yadusabye.Ntabwo dutinya kubwiriza ibyanditse muli Bible.Uzabaze ba Hitler,Mobutu,Kamuzu Banda,Habyarimana,etc...Baradufunze,baratwica,etc...ariko ntabwo twaretse kubwiriza.Kuko ni ITEGEKO RY'IMANA.Niki yavuze kitali cyo??? Kanda hano umusubize
Wowe wiyita PERSONNA INCONNITO,sigaho gukangana.Soma Ibyahishuwe 5:29.Niki bakubwiye kitali cyo?Byose bihuye nuko Bible ivuga.Ntabwo wemera ko Bible ituruka ku mana?Ese ntabwo wemera ko imana yakuremye?Ukeka ko ukomeye kuruta imana?Barakugira inama ngo uzabone ubuzima bw'iteka muli Paradizo,ahubwo ukarakara??Hmmm wa mugani wawe.Dukeneye Paradizo kandi izaza. Kanda hano umusubize
Nibyo koko,KIGALI imeze neza ugereranyije n'indi mijyi nka Kinshasa,Nairobi,Pointe Noire,Brazaville,etc...Ushingiye ku bwiza n'umutekano.Niyo uli mu ndege,abanyamahanga bakubwira ko KIGALI imeze neza cyane.Ariko nkuko duhora tubivuga,ubwiza nyabwo tuzabubona mu isi izahinduka Paradizo.ISI yose izaba ali Paradizo,imeze nka Eden Garden.Hali abantu barakazwa nuko tuvuga ibyanditswe muli Bible.Birababaje cyane.Ngo tuba dutandukiriye.Nyamara bitwa Abakristu.Ibyo tuvuga,tubaha n'imirongo ya Bible mubisomamo.Kandi biba bijyanye n'ibyo IMIRASIRE.COM yanditse.Kwanga kumva ibyo Bible ivuga,uba urwanyije imana,kuko niyo ibivuga.Jya ugenzura ahubwo niba ibivuzwe bihuye na Bible.Nubwo Kigali ali nziza,nyamara hali inzara,ubukene,ubwicanyi,accidents z'imodoka,ubujura,indwara,ubushomeli,guhenda kw'amazu akodeshwa,water and electricity shortage,ubusambanyi,etc...Kimwe n'ahandi hose ku isi.Nyamara mu isi nshya dutegereje nkuko tubisoma muli 2 PETERO 3:13,nta kibazo na kimwe kizabamo.Nta ntambara,urupfu,uburwayi,ubusaza,etc...(Revelations 21:4).Niyo mpamvu YESU adusaba gushaka ubutegetsi bw'imana kuko buzazana Paradizo (Matayo 6:33).Mwiheranwa n'ibyisi gusa.Mwige Bible kugirango mumenye icyo imana idusaba.Reka ntange ingero 2 z'ibyo Bible idusaba,nyamara abantu batazi kuko batiga Bible.Muli Abaheburayo 10:25,abakristu nyakuli basabwa kujya mu materaniro kugirango bijye Bible.Muli Yohana 14:12,YESU asaba abakristu nyabo bose kujya mu nzira bakabwiriza.Ariko abahitamo kwishakira ibyisi gusa,ntabwo bazaba muli Paradizo (Yakobo 4:4).Niba wumva udashaka gusoma ibirebana n'imana,ntukarakare.Bible itubwira "the Future with precision".Mu bitabo twize byinshi cyane,nta na kimwe cyabitubwiye.Urugero,Bible itubwira kpo abantu bakorera imana bazazuka ku munsi wa nyuma (Yohana 6:40).Ariko abibera mu byisi gusa,ntabwo bazazuka.Iyo ubibwiye abantu,abenshi aho guhinduka,bakubwira ko wirata.Ngaho nyumvira nawe !! Ni imana ibivuga.Nayo se irirata?Iyo tubwiriza abantu,tuba dushaka ko bazabona ubuzima bw'iteka muli Paradizo.Ubukire,amashuli,etc...ubimarana igihe gito cyane,ukipfira,bakakujyana i Rusororo.Padili na Pastor babanje kukubwira ko utapfuye,ahubwo witabye imana.Ntabwo ariko Bible ivuga.Soma Ecclesiates 3:19,20. Kanda hano umusubize
Ariko se utekereza ko abantu bameze nkawe wirirwa ubunga aribo bashobora gutunganya umujyi ukagira umwanya mwiza nk'uyu? Or, ibyiza by'ijuru bitangirira munsi. Imana idusaba kugira isi nziza, abantu bakaba ahatunganye, bakagira ibyishimo, bagakora kugira ngo haboneke ibitunga abantu noneho bagashima Imana. Ntabwo abantu banga kumva ijambo ry'Imana, ahubwo twanga ko burigihe ushaka kujijisha urikoresha unegura ibyiza nk'aho ababikoze ntacyo bamaze ko baba baragiye mu mihanda gusa bigisha. Ugomba kuba uri n'umunebwe urisha amagambo uko mbibona. Ese wibwira ko ukora ibyiza adasenga abikuye ku mutima, ari nk'uko bimeze ndumva nta miryango nka Caritas yabaho. Imana uzakurinde ubuneguranyi. Kanda hano umusubize
Ndasubiza uwitwa CHARLIE.Kuki ubeshyera uwitwa Hategeka?Vuga aho yaneguye ibyiza.Nta na hamwe yavuze ko tutagira isi nziza.Icyo yerekana,nuko ubushobozi bw'abantu budashobora gukura ibibazo mu isi.Ahubwo nibo babyitera (kurwana,gusambana,politics,ishyali,etc...). Kuba umunegura ko yirirwa abwiriza mu mihanda,menya ko ali ITEGEKO ry'imana ku Bakristu bose nyakuli.Bisome muli Yohana 14:12 na Matayo 24:14.Niba utabikora,ubwo nyine ntabwo uli umukristu,nubwo ubyiyita.Menya kandi ko abantu babwiriza mu mihanda ku isi yose ari miliyoni nyinshi cyane.Baba bigana YESU wabidusabye ubwo yavugaga ati nsubiye mu ijuru,musigare mukora umurimo nakoraga kugeza ku munsi w'imperuka (Yohana 14:12). Kuli uwo munsi azagarukiraho,azica abantu bose bibera mu byisi gusa (2 Abatesalonike 1:7-9).Menya kandi ko nubwo babwiriza mu mihanda,nabo bakora imirimo isanzwe.Bubaka igihugu,batanga imisoro,bajya mu muganda.Ariko umurimo wabo wa mbere,ni ugushaka mbere na mbere ubutegetsi bw'imana nkuko YESU yabibasabye muli Matayo 6:33.Menya ko ku Munsi wa nyuma wegereje,imana izamenagura ubutegetsi bwose bwo ku isi.Byisomere muli Daniel 2:44.Ngaho aho utandukaniye nabo.Wibeshyera Hategeka ibyo atanditse.Nta na hamwe yaneguye ibyiza.Yavuze ahubwo ko Paradizo niza,ibyiza bizaba birenze kuko nta rupfu,indwara,cyangwa ubusaza bizabaho.Bisome muli Ibyahishuwe 21:4.Ese wowe ntabwo ukeneye kudasaza no kudapfa? Hategeka yakweretse uburyo wabibona,nuko wanga kumva ahubwo ugahitamo kumubeshyera.Soma neza inkuru ye kandi usome imirongo ya Bible yose yaguhaye. Kanda hano umusubize
Urakoze Emmanuel. Urampuguye kandi uvugishije ukuri kuko reference zose utanze ndazisomye kandi ndishimye kuko uvugishije ukuri. Bavandimwe musuzugura aba Temoin de Jehovah, nimwitonde, muze murangwa no kumva kuko harimwo umugisha mu kumvira. Si ndaba Temoin de Jehovah, ariko ndemeranya nabo kuko bakoresha ijambo ry'Imana kuruta ibigambo byinshi birimo za haleluya gusa. Nitukanguke ntituzabe nka babandi Nowa yabwiraga ko isi igihe kubarangiriraho batungurwa bibabayeho. Naho bavugaga ko Nowa akabya. Umvira kandi emera wegere aba bantu bakorera Imana nkaba batawutaje umuntu ariko bashaka ko twese tumenye ukuri. Imana Ifashe aba Temoin de Jehovah muruyu murimo utoroshe bakora bwo kubwiriza ubutumwa ku bantu bose. Murakoze Kanda hano umusubize
Turakataje muribyo ark nukuri gwose president reba inzara itugeze ahabi Kanda hano umusubize


text:
Karongi: Imitegurire n’imitangire y’amasoko biri mu bidindiza imihigo
Ubuyobozi bw’Akarere ka Karongi buragaragaza nubwo kari ku kigero kitari kibi, imitegurire n’imitangire y’amasoko byadindije imwe mu mihigo kari kiyemeje. Ni nyuma y’isuzuma ry’aho More...
Muhanga: Nta serivisi inoze ntawavuga ko hari imiyoborere myiza, “CNDPâ€
Umuyobozi wa Komisiyo y’igihugu y’Uburenganzira bwa Muntu CNDP (Comission National de Droits du Personne) Mme Nirere Madeleine atangaza ko imiyoborere myiza irangwa ku isonga no gutanga serivisi nziza More...
Kirehe: Ngo bazemera ko imiyoborere myiza iriho ari uko Itegeko Nshinga rivuguruwe
Abitabiriye imiyoborere myiza Ubwo kuwa 02 Mata 2015 hasozwaga ukwezi kwahariwe imiyoborere abenshi mu baturage bo mu murenge wa Mahama ahabereye icyo gikorwa basanga imiyoborere myiza babwirwa igomba kujyana n’ivugururwa More...
Rubavu: Ukwezi kw’imiyoborere uzaba umwanya wo kumurikira abaturage ibyo bakorewe
Hon Kamayirezi n’umuyobozi w’akarere ka Rubavu Bahame batangiza ukwezi kw’imiyoborere Umuyobozi w’akarere ka Rubavu Bahame Hassan avuga ko mu kwezi kwahariwe imiyoborere myiza bazibanda More...
Nyaruguru: Igihembwe cy’imiyoborere myiza cyatangiranye no kumurikira abaturage ibibakorerwa
Mu gutangiza igihembwe cya kabiri cy’imiyoborere myiza ubuyobozi bw’akarere ka Nyaruguru bwamurikiye abaturage ibikorwa bubagezaho bufatanyije n’abafatanyabikorwa. Binyuze mu imurikabikorwa More...
Abaturage ba Gatsibo bayigejeje aho itagereranywa na komini Murambi ya cyera
Uruganda rw’umuceri kimwe mu byagezweho mu Karere ka Gatsibo nyuma yo kwibohora Abayobozi b’akarere ka Gatsibo baravuga ko intera ako karere kagezeho nyuma y’imyaka 20 u Rwanda rwibohoye ngo More...
Icyumweru cyo kurwanya ruswa mu nkiko cyashojwe nurugendo rwo kuyamagana
Icyumweru cyo kurwanya ruswa cyashojwe kuri uyu wa gatanu tariki 10/02/2012 hakorwa urugendo rugamije kuyamagana. Uru rugendo rwitabiriwe n’abakozi b’Urukiko rw’Ikirenga, abo mu nkiko n’abandi More...
Abayobozi mu karere ka Huye barashima uburyo Rulindo yiteza imbere
Mu rugendo – shuri abayobozi ku nzego zitandukanye z’akarere ka Huye bakoreye mu karere ka Rulindo kuri uyu wa kane tariki 09/02/2012, bashimye gahunda zitandukanye z’ akarere ka Rulindo More...
Ntidukwiye gushingira ku mategeko mpuzamahanga gusa – Guverineri Munkentwari
Guverineri Munyantwali Alphonse Guverineri w’intara y’amajyepfo, Munyatwali Alphonse, avuga ko nubwo amategeko mpuzamahanga mpanabyaha afite akamaro ariko ko yo ubwayo yonyine atari igisubizo. Mu More...
Rusizi: Mayor yiteze inama n indi nkunga ku ruzinduko rwa Minisitiri w Intebe
Umuyobozi w’akarere ka Rusizi, Oscar Nzeyimana, avuga ko uruzinduko bategereje rwa Minisitiri w’Intebe, Pierre Damien Habumuremyi, barwitezeho byinshi birimo inama n’indi nkunga ishoboka mu More...


text:
Abanyafurika baracyakeneye ubwigenge bwo mu mutwe – Protais Musoni
Mouvement Panafricanisme ni umuryango ufite inshingano zo guteza imbere no kuzamura ubumwe bw’Abanyafurika.
Nk’uko bitangazwa na Protais Musoni, umuyobozi wa Mouvement Panafricanisme ishami ry’u Rwanda, nubwo bivugwa ko Afurika yibohoye ingoyi y’Ubukoloni, abayituye baracyakolonijwe mu bitekerezo.
“Usanga umuntu wubahiriza isaha muri Afurika bamwita umuzungu, umuntu w’umusirimu ngo ni umuzungu. Abanyafurika turacyifitemo ko ikintu cyiza cyose gikorwa n’abazungu, twebwe ntacyo dushoboye.”
Musoni akomeza atanga urugero ko urebye mu bahari bose, nta n’umwe wabona wambaye umwenda ukorerwa mu Rwanda.
Avuga ko kubohora Afurika ari urugamba kandi rugomba kurwanywa na buri wese. “Ni inshingano zacu, kugira ngo ibyo turimo tugaya bikosoke.”
Musoni yemeza ko kubohoka kw’Abanyafurika kuri mu biganza byabo, ko kandi iterambere ry’uyu mugabane nta wundi rireba Atari bo.
Musoni akomeza avuga ko umuryango akuriye mu Rwanda udatanga ibisubizo, ahubwo wibutsa Abanyafurika ko ibisubizo by’ibibazo birangwa ku mugabane wabo bigomba guturuka muri bo ubwabo.
Ati “Hari ishyamba ry’inzitane, kandi tugomba kurinyuramo. Tugomba kwemera ko ari twe bireba, ntibireba undi. Nidufatanya tuzaba dufite ubukungu buhagije, isoko ryagutse, turakomere ku gisirikare, ku buryo batazongera kuza ngo bahondagure Kaddafi duceceke…”
Musoni avuga ko Abanyafurika bagomba guhaguruka bakitegura ko mbere yo kugera ku byo bifuza nka Afurika hari ibyo bazatakaza, nk’ikiguzi.
Yongera kwibutsa ko atari umwanzi, ngo ariko umuzungu uzashaka gukandamiza umunyafurika we ni umwanzi.
Yemeza ko umuzungu ubana neza azaba umufatanyabikorwa ku rugero rungana n’urw’umunyafurika.
Buri 25 Gicurasi, hizihizwa umunsi w’Ubwigenge bwa Afurika. Uw’uyu mwaka, wijihirijwe muri Kaminuza y’u Rwanda, maze abanyeshui bahabwa urubuga rwo kubaza no gutanga ibitekerezo ku bibazo byugarije Afurika.
SRC: IZUBA RIRASHE


text:
Mu buhamya bw’abari batuye ku karere ka Nyarugenge mu gihe cya Jenoside yakorewe Abatutsi mu 1994, bavuga ko batazibagirwa umugabo witwa Setiba waje mu mujyi wa Kigali ari umupagasi aturutse mu Majyaruguru hashira igihe gito akaba umupfumu nyuma agahinduka Interahamwe ikomeye kugeza aho ashinzwe imyitwarire yazo muri Kigali Ngali na Kigali y’Umujyi.
Umwe mu barokotse, Musoni Martin mu buhamya yatangiye ku Mugezi wa Nyabarongo aharoshywe Abatutsi bazima n’abishwe muri Jenoside na mbere yayo, yavuze ko Setiba akigera muri Kigali amaze kuba umupfumu yavugaga ko aragurisha inzoka nini yitwa Bukura n’abagabo bitwaga ba Bucyabugwira.
Musoni ahamya ko jenoside yatangiye muri Nyarugenge mu 1990. Ngo muri icyo gihe abahingaga mu nkuka z’umugezi wa Nyabarongo ari zo Mudende, Cyanyirabuki, Cyarumanzi; hari imyaka batigeze bahinga bitewe n’ibyo babonaga mu mazi y’uwo umugezi.
Yasobanuye ko hagati ya 1990 na 1993 ari bwo imirambo y’abana b’abakobwa n’abahungu bambaye imyenda y’ishuri yamanukaga ireremba mu mugezi wa Nyabarongo ishinze imambo z’imigano mu mbavu ivuye mu cyahoze ari Gisenyi aho bari baratangiye kwica Abatutsi babashinja ko bashyigikiye Inkotanyi.
Muri icyo gihe abaturage bo mu misozi y’icyahoze ari Segiteri ya Kigali, Mwendo, Butamwa, Nyarubande n’iya Burema; bangaga gusubira guhinga muri izo nkuka za Nyabarongo bavuga ko batazasubira kuhahinga aho kugira ngo batahane umubyizi bafite ibibazo mu mutima.
Ubwo Setiba yatangiraga gushinga umutwe w’Interahamwe, yatwaye abasore barimo n’abayobozi bayoboraga ayo masegiteri abajyana mu mahugurwa.
Bamaze kuvayo ngo bamwe muri bo batangiye kubwira Abatutsi bari kuzicwa ko ibyo batunze bizaba ibyabo mu gihe gito, kandi ko bari kwiga ukuntu bazabica, bakigarurira ibyabo bisigaye.
Musoni ashimangira ko abajya bavuga ko Jenoside yatewe no guhanurwa kw’indege ya Habyarimana ari bagoreka amateka nkana.
Ati “Jenoside ntiyatewe n’ihanurwa ry’indege ya Habyarimana, ahubwo icyayiteye ni uko yigishijwe Abanyarwanda bakabifata mbere bakabishyira mu murongo mwiza kandi bari babifite mu migambi ni nayo mpamvu mbabwira ibya Nyabarongo.”
Setiba uwo ngo yari afite inkoramutima ye yitwa Candari wari utuye mu Nzove; Musoni ati”Iyo bamaraga kunywa no gusinda bakoraga akantu (baricaga).”
Musoni avuga ko iyo Setiba yavaga mu nama ya MRND yagendaga agahereza ikiganza perezida Habyarimana akamurondorera ibyo azakora n’ibyo azageza ku rubyiruko yari ashinzwe kwigisha iby’ubwicanyi.
Rimwe Setiba avuye muri izo nama yamanutse ku Muhima yashyize akaboko mu mufuka w’ipataro, abo ahuye nabo akababwira ko akaboko ke atazagasuhurisha Abatutsi ahubwo ko azagakuramo umunsi wo kubamara.
Yageze aho ashinga ibiro ku Giti cy’inyoni mu nzu yari yarubatswe n’imwe mu Nterahamwe, iruhande rwayo ahazamura ibendera rirerire rya MRND arahicara aravuga ngo abazajya bamushaka bazajye bamusanga aho. Iby’ubupfumu no gupagasa aba abivuyemo atyo ajya mu byo kwicana.
Ubugome bwa Setiba bugaruka ku ngabo ze zabuzaga abaturage kuvoma amazi ku iriba rya Mwendo nyamara atari ayazo ahubwo yari yarazanywe n’abaturage ubwabo bafatanyije n’abari bafite amikoro kurenza abandi.
Ingabo za Setiba zazindukaga ziruka, zigashyira abaje kuvoma ku murongo zikavuga ko agomba kuvomwa n’Abahutu gusa Abatutsi ntibakoreho bakajya Cyarumanzi, umugezi udatemba wegereye Nyabarongo, kandi mu bazanye ayo mazi harimo n’Abatutsi.
90% by’Abatutsi ba Butamwa na Shyorongi bishwe bajugunywe muri Nyabarongo
Mu buhamya bwa Musoni agaruka ku bwinshi bw’Abatutsi bari baturiye umugezi wa Nyabarongo bishwe bakarohwa barimo n’umukecuru witwaga Madarina.
Ati”Abicanyi basanze Madarina yari yarishwe n’ihwa mu kirenge atabasha kuva aho ari; ariko kuko bari barabwiwe na ba Mugesera ko bagomba kujyana Abatutsi muri Nyabarongo uwo mukecuru baramuhetse bajya kumujugunya muri Nyabarongo.”
Musoni avuga ko iyo yibutse umusozi wa Kigali n’uwa Mwendo uko hasaga mbere ya 1994 wahareba n’iki gihe ahamagarira Abanyarwanda kureba ibibi byabaye bagaharanira ko bitazongera n’ibyiza igihugu kimaze kugeraho bigasigasirwa.
Ati “Niyo mpamvu iyo mbivuga ntajya ndangiza ntavuze ngo ndashimira ingabo zahoze ari iza FPR Inkotanyi ibyo zakoze ni birebire cyane kandi ni byiza.”
Kugeza ubu habarurwa amazina y’Abatutsi 755 ko baroshywe muri uwo mugezi. Umuryango Ibuka usaba abazi abandi batanditse ku rukuta rw’urwibutso rwubatse iruhande rw’uwo mugezi gutera intambwe bagatanga amazina yabo akandikwa mu bibukwa bishwe bakarohwa muri Nyabarongo.
Uyu munsi, Barack Obama yabaye Perezida wa Mbere wa USA usuye umujyi wa Hiroshima aharashwe igisasu cya kirimbuzi kigahitana abasaga 150 000. Ntiyigeze asaba imbabazi abagezweho n’ingaruka z’icyo (...)
Ibitaro bya Shyira biherereye mu Murenge wa Shyira Akarere ka Nyabihu mu Ntara y’Iburengerazuba ni bimwe mu bitaro byashinzwe mu Rwanda bwa mbere ahagana mu mwaka 1930 bigera aho kuvura abarwayi (...)
Ubuyobozi bw’Ibiro bya Umuryango w’Ubucuruzi bw’Afurika y’Iburasirazuba n’Amajyepfo (COMESA) mu Rwanda (Bureau National) burasaba Abanyarwanda kwirinda akarengane kavuka mu gihe bagezweho n’ingaruka (...)
Mu buhamya bw’abari batuye ku karere ka Nyarugenge mu gihe cya Jenoside yakorewe Abatutsi mu 1994, bavuga ko batazibagirwa umugabo witwa Setiba waje mu mujyi wa Kigali ari umupagasi aturutse mu (...)
Umusozi wa Mwurire uri mu murenge wa Mwurire mu karere ka Rwamagana, waguyeho abatusti barenga ibihumbi 26, nyuma yo kwirwanaho mu gihe kigera ku cyumweru. Bamwe mu barokokeye i Mwurire bemeza (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Wikwiganyira wibaza uko ubayeho uyu munsi cyangwa uko uzabaho ejo Humura Ibidashoboka kuri wowe...
Kuva Adamu yakurwa mu ngombi ya Edeni agahabwa kujya guhinga ubutaka yavuyemo kugeza na magingo aya, umwana w’umuntu kugira icyo ageraho ni kimwe mu...
Urutonde rw’abatsindiye ibihembo muri Groove Awards Rwanda, Gisubizo Ministries yanditse amateka(Amafoto)
Ku mugoroba wo ku cyumweru taliki ya 13 Ugushyingo 2016, mu mujyi wa Kigali kuri Serena Hotel nibwo habaye umuhango wo gutanga ibihembo kubahanzi,...
Umukozi w’Imana Eric Sultan aguca ibihumbi 20frw kugirango aguhanurire ndetse akubwire ibitangaza Imana igiye...
Umushumba w’Itorero ‘Zeal of the Gospel Church’ rikorera mu Karere ka Nyarugenge, aca amafaranga abamugana bashaka ko abahanurira. Umuhanuzi Sultan Eric, akaba n’umuyobozi w’Itorero Zeal...
Guhishurirwa Yesu bizakubyarira imbaraga zo guhangana n’Isi y’umwijima
Matayo 16:13-19 Yesu nyuma yo kuba yaragendanye n’intumwa ze yifuje kumenya neza uko bamwita, Ese Kristo wizeye, wakiriye umwita nde? Umufata gute? Iyo bamuvuze...
Groove Tour ku nshuro ya kabiri igarukanye abandi bahanzi bakunzwe mu ndirimbo zihimbaza...
Groove Awards Rwanda yateguye urugendo rwa kabiri rwo kwereka abanyarwanda batuye mu mujyi wa Kigali abahanzi bari muri Groove awards 2016 uko ari ibyiciro...
Umuririmbyi Fortran Bigirimana yakoze igitaramo abantu babura aho bicara ariko ntibyababuza gusabana n’Imana(AMAFOTO)
Kuri iki cyumweru taliki 30 Ukwakira 2016 mu mujyi wa Kigali, kurusengero rwa CLA I Nyarutarama, umuhanzi w’umurundi Fortran Bigirimana yakoze igitaramo cy’amateka cyahuruje...
Ntugacogore kugira ibyiringiro kuko Imana itajya ihinduka!
Ijambo ry’Imana ritumbwira ko ishaka ko tuba abanyamigisha (Gutegeka kwa kabiri 29:8) . Bibiliya ivuga ko umuntu witondera amagambo y’isezerano, akayumvira azahabwa umugisha. Gusa...
Ese ujya umenya ko nawe waba umwe mu bahiriwe?
Imwe mu mvugo ikomeye dukunze gukoresha cyane cyane iyo tubonye umuntu wabonye bimwe mu byiza twe tutarageraho cyangwa tugishakisha cyane cyane ibigendanye n’imitungo n’amafaranga...
Dore ibanga rigufasha guhora utsinda mu buzima bwawe
Mu byanditswe byera dusoma ngo: “Rinda umutima wawe kurusha ibindi byose birindwa kuko ari ho iby’ubugingo bikomoka.” (Imigani 4: 23) Aha Imana ivugamo ikintu gikomeye...
Imana yavuze ngo baho ubaho itanze amahoro nta watera amahane – Ba wihanganiye aho...
“Bageze mu nzu basangamo umwana hamwe na nyina Mariya, barapfukama baramuramya. Maze bahambura imitwaro yabo, bamutura amaturo y’ izahabu n’ icyome n’ ishangi.” (Matayo...


text:
Ingano
Ingano (izina ry’ubumenyi mu kilatini : Triticum aestivum) ni igihingwa cyageze mu Rwanda mu mwaka wa 1920 kizanywe n’Ikigo cy’ubushakashatsi mu buhinzi cyo muri Kongo (INEAC).
Nyuma, mu myaka ya 1950 icyo gihingwa cyaje kurekwa kubera ibura ry’isoko ndetse n’amoko y’ingano atari aberanye n’u Rwanda. Ubu ingano zihingwa mu turere tw’isunzu rya Kongo-Nili, mu turere tw’amakoro ndetse no mu misozi miremire ya Buberuka ku butumburuke buri hejuru ya metero 1900. Iki gihingwa gikoreshwa mu nganda zitunganya ifu y’ingano ndetse kikaribwa nk’impeke.
N’ubwo gifite akamaro kanini, ubugunduke bw’ubutaka, indwara n’ibindi byonnyi bituma umusaruro utiyongera.


text:
Sinkeka ko hari umugore cyangwa umukobwa utajya ubeshya iki kinyoma, yitwaza ko ari mu mihango nk’impamvu ituma atakora imibonano mpuzabitsina, ariko mu byukuri ntabwo akenshi ari uko aba ari mu mihango ahubwo ari ukubera ko atari muri uwo mwanya wo gukora imibonano mpuzabitsina, cyangwa se yarakaranyije n’umugabo we, cyangwa we icyo agushakaho ari izindi nyungu ze bwite zitari izo gukorana imibonano mpuzabitsina.
2.Ndaba niteguye mu munota umwe
Umunota umwe uvamo isaha,iki nacyo ni kimwe mu binyoma abagore bakunze kugira ; byo uba ukeneye kugaragara neza, ndetse uba ukeneye kwisiga ukanogereza yewe uba ukeneye no kwiborosa ubundi amenyo agacya, bityo gerageza umenye ko bibangama cyane, ibi wagakwiye kubikora mbere kuko gahunda uba uyizi.
3. Nta Telefone ngira
Mbabwije ukuri iki ni ikinyoma buri mukobwa wese abeshya kenshi,iki kinyoma ubundi abakobwa bakunze kukibeshya umusore batishimira, cyokoza abenshi ntabwo bakoresha iki kinyoma babigambiriye ahubwo ni ukugira ngo bace intege abo basore batishimira maze bareke kubiruka inyuma.
4. Ntabwo ndakaye
Iki nacyo kirakunzwe cyane muri ibi bihe n’abakobwa,uba ubona mu maso ye ko yarakaye, isura ye yahindutse, ariko wamubaza ngo ko warakaye cyangwa ngo ko wababaye akakubwira ngo ntabwo yarakaye.
5.Ntabwo nigeze numva telephone isona
Iyo umugore cyangwa umukobwa yarambiwe umugabo we cyangwa hari umuhungu umutesha umutwe adashaka, iki nicyo kinyoma amubwira, akenshi aba yumvise Telefone isona ariko ntashake kuyitaba, ahubwo agahita ayishyira muri Silence.
6. Ntabwo nonaha nditegura ibyo gukundana
Iyo umusabye ko mwakundana agusubiza ko adashaka gukundana ndetse akaguha nubusobanuro ngo butuma adashaka gukundana nonaha, akakubwira ko adakeneye abahungu bamushyira mu byago nonaha cyangwa ko adakeneye umuntu wamububabaza, rimwe na rimwe azagusubiza aya magambo “ntabwo mbishaka nshuti”ariko ukuri ni niba umukobwa nta mukunzi wundi afite aramukeneye, bityo nakubwira gutya ntugacike intege ahubwo ujye ukomeza umuhatirize,ayo


text:
Sobanukirwa n’ibihe bitandukanye by’urukundo
Benshi mu bashakanye banyura mu bihe bitandukanye mu buzima bwabo bwo gushyingiranwa. Imibanire yabo imeze nk’indabyo zo mu busitani, kugirango zibumbure kandi zirabye, zigomba kwitabwaho hakurikijwe ibihe n’impinduka z’ikirere.
Itumba ry’urukundo
Ni igihe gitangirana n’igihe umuntu atwarwa n’urukundo afitiye mugenzi we, muri cyo gihe biba bimeze nk’aho uwatwawe agendera hejuru y’ibicu kandi yibwira ko ubuzima buzahora ari bwiza gutyo. Umuntu aba yibwira ko urwo rukundo ruzahoraho iteka kandi rukomeye; iryo ni itumba ry’ubuziranenge bw’urukundo. Ni igihe cy’ibyishimo aho byose umuntu abona ko bitunganye kandi bigenda ku murongo nta nkomyi cyangwa imbogamizi. Icyo gihe umwe wese abonamo mugenzi we ko ari ntagereranywa.
Icyi ry’urukundo
Icyo gihe abantu batangira kubona ko imibanire yabo atari ntagereranywa nk’uko babitekerezaga ahubwo ko hariho ibyo bagomba gukora kugirango babane neza. Guteshwa umutwe no gutakaza icyizere bari bafitanye n’ibindi, nibyo biranga icyo gihe.
Biba bigoye kugaragaza no kugaragarizwa urukundo ku bashakanye kuko umuntu wese abona ko atamerewe neza, ko mugenzi we atakimwishimira iteka kandi ko batagikundana nka mbere kuko ishusho y’urukundo iba yarahindutse.
Ababana iyo batiteguye kugira icyo bakora kugirango umubano wabo urambe, babivamo bagatandukana, abandi bakongera
imbaraga kugirango imibanire yabo ikomeze, bakarushaho kongera urukundo.
Urugaryi rw’urukundo
Nyuma yo kugarura imibanire myiza abakundana babuze cyangwa batakaje mu cyi, ni igihe cy’umusaruro w’imbuto zavuye muri kwa gukora cyane bashaka kugarura urukundo. Ni igihe cy’ubukungu no kunyurwa, urukundo rwabo rufite uburumbuke, icyo gihe umuntu yemera kandi akanasobanukirwa ko hari ubwo ibintu bitagenda neza kandi ko bombi bagomba kubyakira bakabifatanya.
Ni igihe cy’imirimo y’ubugwaneza no gufatanya igihe cyo kuruhuka no kunezererwa urukundo rwavutse hagati yabo.
Umuhindo w’urukundo
Iki ni igihe cyo kuruhuka, cy’ubworoherane, kandi cyo kuvugurura. Mu mibanire y’abashakanye, ni igihe cyo gukemura ibibazo bitakemutse, ni igihe kandi cyo kuva mu bwigunge.
Iyo abantu bamaze kumva ko bakundanye, bavuye mu icuraburindi cyangwa mu mwijima (pénombre) w’umuhindo, icyo gihe itumba riragaruka, bakisanga bayoborwa no kwizerana, urukundo n’ubushobozi bwinshi.
Kugirango umuntu abashe gutambuka gitwari muri ibyo bihe uko ari bine, agomba kumenya ko guhinduka ku bashakanye atabasha kubirwanya, ahubwo ko agomba kwitoza kumenya uko abyitwaramo mu gihe bibayeho.
Hejuru y’izo mpinduka zose bishingiye kuri urwo ruhererekane
rw’urukundo, abantu bagomba kumenya ko habaho ibintu bitandukanye bishobora guhungabanya imibanire yabo.
Pastor Desire


text:
Igisubizo: Icyanditswe cy’ingenzi mu bivuga ku kuzuzwa n’Umwuka Wera ni Yohana 14:16, aho Yesu asezeranya Umwuka Wera uzaza gutura mu bizera mu buryo buhoraho. Ni ngombwa kubanza gutandukanya « guturwamo » no « kuzuzwa » n’Umwuka Wera. Guturwamo guhoraho n’Umwuka si ukwa bamwe mu bizera, ahubwo ni ukwa bose. Hari ibyanditswe byinshi muri Bibiliya bibishimangira. Mbere na mbere, Umwuka Wera ahabwa buri mukristo nta gutandukanya, kandi nta kindi kigenderwaho uretse ukwizera (Yohana 7 :37-39). Icya kabiri, Umwuka Wera atangwa mu gihe cyo kwakira agakiza (Abefeso 1 :13). Abagalatiya 3 :2 hashimangira ibi, havuga ku gushyirwaho ikimenyetso cyo guturwamo n’Umwuka Wera biba umuntu acyakira agakiza. Icya gatatu, Umwuka Wera atura burundu mu mukristo. Umwuka Wera ahabwa abizera nk’umusogongero cyangwa icyemeza ubuziraherezo muri Kristo (2 Abakorinto 1 :22, Abefeso 4 :30).
Ibi bitandukanye no kuzuzwa Umwuka Wera tubwirwa n’Abefeso 5 :18. Tugomba kwirekurira Umwuka Wera tutizigamye ngo atwuzure. Abaroma 8 :9 n’Abefeso 1 :13-14 hatubwira ko atura muri buri mwizera kandi ko ashobora kubabazwa (Abefeso 4 :30), imbuto ze zikaba zanazimwa (1 Abatesalonike 5 :19). Iyo twemeye ko ibi biba, ntabwo dushobora kubona imbaraga z’Imana zidukoreramo. Kuzuzwa Umwuka Wera bivuga kumuha umudendezo wo kudukoreramo, akatuyobora. Uko niko imbaraga ze zidukoreramo, zigaragaza imbuto nziza. Kuzuzwa Umwuka Wera ntabwo bizana imbuto n’ibikorwa ubwabyo; kuzuzwa birebana n’ibitekerezo na kamere yacu. Zaburi 19 :15 hari isengesho rivuga ngo « amagambo yo mu kanwa kanjye, n'ibyo umutima wanjye wibwira bishimwe mu maso yawe, Uwiteka gitare cyanjye, mucunguzi wanjye”.
Icyaha nicyo kibangamira kuzuzwa Umwuka Wera, kandi kumvira Imana nibyo bikomeza kuzuzwa n’Umwuka Wera. Abefeso 5 :18 hadutegeka kuzuzwa n’Umwuka; ariko rero, ntawuzuzwa n’Umwuka binyuze mu kubisengera gusa. Gusengera kuzuzwa Umwuka sibyo bituma biba, ahubwo binyura mu kumvira Imana, bigatuma Umwuka akorera mu mudendezo muri twe. Kubera ko twaritswemo n’icyaha, ntibishoboka ko duhora twuzuye Umwuka buri gihe. Iyo ducumuye, dukwiye guhita twihana tugasaba Imana imbabazi, tukavugurura ubusabane bwacu n’Umwuka Wera.
Ikibazo: Ni gute nakuzuzwa Umwuka Wera?
Igisubizo: Icyanditswe cy’ingenzi mu bivuga ku kuzuzwa n’Umwuka Wera ni Yohana 14:16, aho Yesu asezeranya Umwuka Wera uzaza gutura mu bizera mu buryo buhoraho. Ni ngombwa kubanza gutandukanya « guturwamo » no « kuzuzwa » n’Umwuka Wera. Guturwamo guhoraho n’Umwuka si ukwa bamwe mu bizera, ahubwo ni ukwa bose. Hari ibyanditswe byinshi muri Bibiliya bibishimangira. Mbere na mbere, Umwuka Wera ahabwa buri mukristo nta gutandukanya, kandi nta kindi kigenderwaho uretse ukwizera (Yohana 7 :37-39). Icya kabiri, Umwuka Wera atangwa mu gihe cyo kwakira agakiza (Abefeso 1 :13). Abagalatiya 3 :2 hashimangira ibi, havuga ku gushyirwaho ikimenyetso cyo guturwamo n’Umwuka Wera biba umuntu acyakira agakiza. Icya gatatu, Umwuka Wera atura burundu mu mukristo. Umwuka Wera ahabwa abizera nk’umusogongero cyangwa icyemeza ubuziraherezo muri Kristo (2 Abakorinto 1 :22, Abefeso 4 :30).


text:
Umuyobozi w’Akarere ka Muhanga Uwamaliya Beatrice avuga ko hashyizweho uburyo bwo gucukumbura impamvu zituma abana bacika imiryango yabo bakigira mu buzima bubi bwo mu muhanda, bikagaragara ko hari ababiterwa n’ababyeyi babo.
Avuga ko amakimbirane mu muryango aza ku isonga gutuma abana bata imiryango yabo kubera intambara z’ababyeyi babo n’ibindi bibazo bishamikiyeho birimo ubukene n’imibereho mibi bigatuma abana bumva bajya kure y’ababyeyi.
Uwamaliya avuga ko abana bava ku mihanda bazajya bajyanwa mu bigo bibafasha kugororoka no gusubira iwabo, (Transit centres) byagaragara ko ababyeyi babo ari bo babibateye akaba ari bo bajyanwa muri ibyo bigo.
Agira ati“Iyo urebye ubuzima bariya bana babayemo banyagirwa batitira bigaragara ko hari ibyo baba barahunze iwabo koko. Umwana akubwira ko iwabo ari mu muriro utazima ku buryo atakwemera kuguma yo, ubutaha tuzajya tuzana wa mubyei wananiranye ari we ujya mu kigo cy’inzererezi abise umwana agire amahoro”.
Bamwe mu babyeyi bavuga ko gusimbura abana babo mu bigo by’inzererezi byakorwana ubushishozi kuko ngo hari n’abana bananirana ntibumve impanuro z’ababyeyi, cyakora ngo ntibikwiye ko abana bahunga imiryango yabo ku maherere.
Dushimimana Alexis avuga ko umubyeyi ufite umwana agomba kumenya icyo akeneye cyose by’umwihariko kumujyana mu ishuri, akaba agaya ababyeyi barwana aho gushakira abana babo ibibatunga.
Agira ati“Burya iyo ababyeyi babanye neza ni imwe mu nzira nziza yo gutoza abana babo imico myiza, iyo abana barerwa neza niyo baba badafite imitungo myinshi ntibashobora gutoroka imiryango yabo ariko iyo babona ababyeyi bacagagurana bibatera ibibazo byo kubahunga”.
Usibye guhana ababyeyi b’abana b’inzererezi ubuyobozi bw’Akarere ka Muhanga bubinyujije mu mihigo y’urubyiruko 2016/2017 hazabaho ubukangurambaga ku babyeyi n’abana ku buryo nta mwana uzongera kuva mu ishuri, kandi n’abayavuyemo bose bayasubizwemo.


text:
Hari abasore benshi bajya batakaza amafaranaga atagira ingano bitewe n’abakobwa baba barabiyoberanyijeho bakababeshya ko babakunda nyamara bababeshya bashaka kurya amafaranga yabo maze bakigira abakunzi babo bakabasiga mu kangaratete nyuma y’uko bayabamazeho
.
Dore ikizakubwira ko umukobwa mukundana nta mpuhwe akugirira ndetse ko atagukunda na gato ahubwo akunda ibyo ufite:
1.Mu gihe muri kuganira akubwira ibyo akeneye kenshi.
Niba ufite inshuti y’umukobwa uko muhuye aho kugirango akuganirize ibyateza imbere urukundo rwanyu agahora akubwira ko hari ibyo akeneye ( ati: nabuze terefone, amavuta yashize, udukweto twanjye twashaje) uzamenye ko nta rukundo afite.
Hari n’undi uhora akwereka utuntu tugezweho uko muganiriye, ati urabona kariya kajipo ukuntu ari keza, ati nkunda agasaha ka runaka ati telefoni yanjye ntikigezweho n’ibindi. Uyu na we nta rukundo agufitiye.
2. Agusaba kumwizihiriza isabukuru ye ndetse n’iz’inshuti ze .
Dusanzwe tuzi ko buri muntu agira isabukuru ye y’amavuko ibi byo birasanzwe ndetse no kuba wakizihiza isabukuru y’umukunzi wawe na byo ni ibintu bisanzwe, gusa ikigaragaza ko umukunzi wawe afite gahunda yo kukurya amafaranga ngo yikorere ibyo yishakiye agusaba kumufasha mu kwizihiza isabukuru za bagenzi be.
Urugero: Ashobora kugusaba amafaranga yo kugura impano azaha bagenzi be ku isabukuru zabo.
3. Ashobora kukubwira ko arwaye kenshi gashoboka akubeshya.
Mu buzima nta muntu utarwara, gusa igitera urujijo ni ukuntu umukunzi wawe ashobora kurwara akabikubwira akagusaba amafaranga nyamara wamubwira ko ugiye kumureba ukamujyana kwa muganga akakubwira ko bidakomeye wabireka ukamwoherereza amafaranga.
Akenshi akubwira ko amafunguro asanzwe afata yamunaniye kubera uburwayi akagusaba kumuha amafaranga kugira ngo agure amafunguro yamufasha mu burwayi bwe agakira vuba.
4. Buri gihe akubwira ko nta buryo bwo kuguhamagara kuko nta mafaranga afite muri terefone.
Iki cyo gisa nk’ikimaze kuba akamenyero ku bakobwa bose aho bava bakagera, ntabwo yaguhamaga kabone n’iyo yaba agukeneye ntiyaguhamagara ahubwo akubwira ko nta mafaranga afite muri terefone bityo agahora agusaba kumuhamagara cyangwa kumwoherereza ikarita ya telefone.
Twibukiranye ko ibi bikorwa n’umukobwa utagukunda uba ukunda ibyo wifitiye ni ngombwa ko umenya gutandukanya abakobwa uhura na bo ukamenya ugukunda cyangwa ukuryarya kuko burya biroroshye kumenya umuntu ugukunda by’ukuri n’indyarya.


text:
dim.
24
févr.
2013
ISOMO RYA MBERE
Igitabo cy’Intangiriro (Intg 15, 5-12.17-18)
Uhoraho avugisha Abramu mu nzozi, 5nuko amujyana hanze aramubwira ati “Ubura amaso urebe hejuru, maze ubare inyenyeri niba ushobora kuzibara.” Nuko aramubwira ati “Dore ni kuriya urubyaro rwawe ruzangana.” 6Abramu yemera Uhoraho, bituma amubonamo ubutungane. 7Aramubwira ati “Ndi Uhoraho wagukuye muri Uri y’Abakalideya, kugira ngo nzakugabire iki gihugu. 8Abramu aramusubiza ati “Nyagasani Mana, nzabwirwa n’iki ko nzagitunga ?” 9Uhoraho ati “Jya kunshakira inyana y’imyaka itatu, uzane n’ihene y’imyaka itatu, isekurume y’intama y’imyaka itatu hamwe n’intungura n’inuma.” 10Abramu amuzanira ayo matungo yose, ayasaturamo kabiri, igisate kimwe akirambika imbere y’ikindi, ariko inyoni ntiyazibaga atyo. 11Inkongoro ziza kurya izo ntumbi, Abramu arazirukana.
12Izuba rigiye kurenga Abramu afatwa n’ibitotsi, arasinzira araheranwa. Ubwoba bumutaha ari bwinshi, abutewe n’umwijima w’icuraburindi. 17Igihe izuba rimaze kurenga n’umwijima umaze gukwira hose, ifumba icumbeka n’ikibatsi cy’umuriro binyura hagati ya za nyamaswa zaciwemo kabiri. 18Uwo munsi Uhoraho agirana amasezerano na Abramu muri aya magambo ati “Iki gihugu ngihaye urubyaro rwawe, kuva ku ruzi rwa Misiri kugeza ku ruzi runini rwa Efurati.”
ZABURI (Zab 27 (26), 1, 7-8b, 8c-9c, 13-14)
Inyik/ Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
ni nde wankangaranya ?
Uhoraho, umva ijwi ryanjye ndagutakira ;
gira ibambe unsubize !
Umutima wanjye wanyibukije ijambo ryawe,
wowe wavuze uti “Nimushakashake uruhanga rwanjye !”
None rero Uhoraho, ni rwo nshakashaka,
ntumpishe uruhanga rwawe !
Wirakara ngo uhinde umuyoboke wawe,
ni wowe muvunyi wanjye.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane wizigire Uhoraho,
ukomeze umutima ube intwari !
Rwose wiringire Uhoraho !
ISOMO RYA KABIRI
Ibaruwa Mutagatifu Pawulo Intumwa yandikiye
Abanyafilipi ( Fil 3, 17-21 ; 4,1)
3,17Bavandimwe, mwese mugenze nkanjye kandi mwitegereze abakurikira urugero tubahaye. 18Koko rero nabibabwiye kenshi, kandi n’ubu ndabivugana amarira : hariho benshi bagenza nk’abanzi b’umusaraba wa Kristu. 19Amaherezo yabo ni ukorama ; kuko inda yabo bayigize Imana yabo, maze bakikuriza mu byagombaga kubatera isoni, bo baharanira iby’isi gusa. 20Twebweho iwacu ni mu ijuru ; ni ho hazaturuka Umukiza dutegereje, Umwami wacu Yezu Kristu, 21We uzahindura ukundi umubiri wacu wa gitindi, ugasa n’umubiri we wakirana ikuzo, akoresheje ububasha afite bwo kwigarurira byose. 4,1Nuko rero bavandimwe banjye nkunda kandi nkumbuye cyane, mwebwe byishimo byanjye n’ingororano yanjye, nimukomere mutyo muri Nyagasani, nkoramutima zanjye !
IBANGONDIRIMBO RIBANZIRIZA IVANJILI (Mt 17, 5)
Uragasingizwa Kristu, wowe Jambo rihoraho ry’Imana Nzima.
Uragasingizwa Nyagasani.
Ijwi ry’Imana Data ryumvikaniye mu gihu kibengerana riti
“Uyu ni Umwana wanjye nkunda cyane unyizihira ;
nimumwumve !”
Uragasingizwa Kristu, wowe Jambo rihoraho ry’Imana Nzima.
Uragasingizwa Nyagasani.
IVANJILI
+ Luka (Lk 9, 28b-36)
Muri icyo gihe, 28bYezu ajyana na Petero, na Yohani na Yakono, aterera umusozi ajya gusenga. 29Mu gihe yasengaga mu maso he hahinduka ukundi, n’imyambaro ye irakirana nk’umurabyo. 30Nuko haza abagabo babiri baganira na we, ari bo Musa na Eliya. 31Bababonekera babengerana ikuzo, bavugana na we iby’urupfu rwe yari agiye gupfira i Yeruzalemu. 32Icyo gihe Petero na bagenzi be bari batwawe n’ibitotsi. Ngo bakanguke babona ikuzo rya Yezu na ba bagabo babiri bari kumwe. 33Bagiye kugenda Petero abwira Yezu ati “Mwigisha, kwibera hano nta ko bisa. Reka tuhace ibiraro bitatu, kimwe cyawe, ikindi cya Musa, n’ikindi cya Eliya.” Icyakora ntiyari azi icyo avuga. 34Akivuga ibyo igihu kiraza kirabatwikira ; kibarenzeho bashya ubwoba. 35Nuko ijwi rituruka muri cya gihu rivuga riti “Uyu ni Umwana wanjye nihitiyemo ; mujye mumwumvira !” 36Ijwi ngo rimare kuvuga babona Yezu ari wenyine. Nuko muri iyo minsi baryumaho, ntibagira uwo babwira ibyo bari babonye.


text:
ven.
25
nov.
2011
ISOMO RYA MBERE: Ezk 34,11-12.15.-17// Zab : 23 (22), 1-2a, 2b-3, 4,5,6
ISOMO RYA KABIRI: 1 Kor 15,20-26.28
IVANJILI: Mt 25,31-46
Bavandimwe, kuri iki cyumweru cya mirongo itatu na bine mu by’umweru bisanzwe by’umwaka turizihiza umunsi mukuru wa KRISTU UMWAMI. Umunsi mukuru wa KRISTU UMWAMI washyizweho na Nyirubutungane Papa Piyo wa XI mu mwaka w’i 1925, mu gihe ibihugu bimwe na bimwe byashakaga guhindanya isura y’ubukristu no kubusibanganya. Mu kurwanya uwo mugambi w’umwijima wari umaze igihe kirekire, byari bikwiye ko Kiliziya ihamya ko Ubwami bwa Kristu bubusanye n’ubwami bwa Shitani, ubwami bw’umwijima. Ubwami bwa Kristu busaba ko abantu bagira inyota y’ubutungane, ko bibohora ku bibazirika ku bukungu bw’isi. Na n’ubu rero ibyo ntibyahindutse. Ivanjili irasaba ko abantu bashakashaka amahoro nyayo kuko Kristu ari Umwami w’amahoro (reba Izayi 9,5).
Bavandimwe, kuri uyu munsi wa KRISTU UMWAMI, turongera kuzirikana ku mahirwe twagize yo gucungurwa n’Umwami w’ibiremwa byose. turibuka uko uwo mwami yatugobotoye ku ngoyi y’ubucakara agira ngo tumugaragire, twishimane nawe mu ngoma ye itagira iherezo.
Yezu Kristu Umwami w’ibiremwa byose amaze kutubohora yadusubije bwa burenganzira bwo kuza kuvoma ku mariba ye amazi atanga ubugingo, amazi amara inyota. tukavoma ayo mazi ku buntu, nta feza nta n’ubwishyu (reba Izayi 55,1), bityo tugakunda tukamugaragira twizihiwe, twishimye.
Kuri uyu munsi kandi turibuka ihirwe twagize, ihirwe ryo guhabwa amategeko n’uwo Mwami wacu twishimiye, maze tugasabagizwa n’ibyishimo tugira tuti Nyagasani tegeka ubuzima bwacu, turakwihaye, turi ingabo zawe, uratumenye, uraturwaneho, utubesheho.
Bavandimwe kuva kera abantu bifuza kuba bafite umunyamaboko birukira ngo abarwaneho. Ibyo biri muri kamere zabo. Iyo nyota ni iya cyera cyane, abantu bose barayivukana. Iyo umuntu yirengagije ko afite iyo nyota aba yihemukiye, aba yiyanze. Muri iki gihe turimo rero, dufite amahirwe akomeye cyane, aruta ayandi yose yashobora kubaho. Ayo mahirwe ni ayo kubona uwo dusenga, imitima yacu ikumva inyuzwe. Uwo mwami ni Yezu Kristu, Umwami w’ibiremwa byose.
Ku bemera kandi bagakurikira Kristu, byabaye akarusho: iyo nyota yo gushakashaka uwo tuyoboka ngo aturwaneho, aturamire, yabonewe igisubizo : Imana Data yohereje umwana wayo, Yezu Kristu umwami wacu. Kumuyoboka niko kumenya ubwenge. Ku bataramwemera ni igihombo gikomeye, kirenze imivugire.
Nk’uko isomo rya kabiri dusanga mu Ibaruwa ya mbere Pawulo Intumwa yandikiye Abanyakorinti ribitubwira, « Uwibanze » mu buzima bw’abantu ni Kristu. Ubuzima butarimo Yezu Kristu bugenda busenyuka buhoro buhoro kugeza burundutse. Umuntu wese wanze Kristu, aba yiyanze atabizi. Bikaba byagereranywa no gutema ishami wicayeho ari ryo rikuramiye, cyangwa gusenya ikiraro ugomba kwambukiraho.
Kutamenya guhitamo Uwibanze rero cyangwa kumwirengagiza, cyangwa se kumwanga, nicyo gihombo kiruta ibindi mu buzima. Abantu b’ubu rero bakunze kubyibeshyaho, cyangwa se bakabicurikiranya. Inyota yo gusenga ni iya kera cyane, kuva muntu akiremwa. buri wese arayivukana agashakashaka icyamumara inyota kuva mu bwana kugeza arangije ubuzima bwe hano ku isi.
Iyo nyota yo gushaka kugirira abandi akamaro nayo ni iya kera cyane, ihuye neza kandi n’inshingano Nyagasani Imana yahaye abantu yo kwita kuri bagenzi babo, bagakora ku buryo isi irushaho kuba nziza.
Izo nshingano zombi, ari iyo gusenga, ari iyo guhindura isi ngo ibe nziza yishimirwe na bose, zose nta muntu n’umwe wazitunganya adashyigikiwe n’Umwami uruta abandi bami bose, Yezu Kristu. Imana Data yaramuduhaye ngo atubere byose : atubere isoko y’ubuzima, atubere Umwami.
Mu kumuyoboka rero hari ibyo tugomba kumwemerera kugira ngo ingoma ye yogere hose. Mu kumworohera rero turasabwa gufashanya, no gushyira hamwe. Intego y’ubwami bwa Kristu ni iyo kunga abantu bose n’ibintu byose, noneho yamara kubahuriza hamwe akabunga n’Imana Data, nk’uko amasomo y’uyu munsi abitwereka. we ubwe atanga ubuzima bwe, ku bushake bwe.
Abashakanye barasabwa gushyira hamwe kugira ngo Roho Mutagatifu ahere kuri ubwo bufatanye abahe kumenya ubwenge maze bakore igikwiye. Urubyiruko rurasabwa korohera Yezu Kristu Umwami w’ukuri, bakumva Inama bagirwa n’Ivanjili y’agakiza Yezu Kristu yatuzaniye. Bityo rero, Roho Mutagatifu azabona aho ahera maze abagire inama y’icyabateza imbere, kuri roho no ku mubiri, bagire ubuzima bufite ikizere.
Mu kwiyegurira uwo Mwami, ababyiyemeza bose barashishikarizwa kumenya Uwibanze. Nta cyabuza abantu kugira inyota, ariko Ushobora gutanga amazi y’ubugingo ni Umwe, Yezu Kristu Umwami w’ibiremwa byose.
Nyirubutungane Papa Yohani Pawulo wa Kabiri akimara gutorerwa kuba Umushumba wa Kiliziya Gatolika, mu Ijambo rya mbere yagejeje ku bakristu, ku itariki ya 22 ukwakira 1978 yaravuze ati : « ntimugire ubwoba ». Nyagasani Yezu wazutse we ati : « nimugire amahoro » (Yh 20,19). Mu isomo rya mbere dusanga mu gitabo cy’umuhanuzi Ezekiyeli, Ijambo ry’Imana riradushishikariza kwibuka ko turagiwe n’umwami usumba bose kandi ko twishingiwe kibyeyi. Buri wese muri twe agenerwa ikimukwiriye.
Muri iki gihe, usanga abantu bafite ubwoba ku bintu bitandukanye, ingorane zitandukanye : ingaruka z’ubwo bwoba rero ni ukurushaho kwikunda no kwirengagiza bagenzi babo. Kandi rero kuva kera na kare nta muntu wabangamiye mugenzi we cyangwa se ikiremwa muntu, noneho ngo atere imbere. N’iyo yatera imbere by’akanya gato kubigaragarira amaso, ariko mu by’ukuri icyo yise umunezero kimuhindukiramo umuvumo, kuko uko kwirwanaho aba atakubwirijwe na Roho Mutagatifu.
Muri make, abantu bagenda barushaho guhunga umusaraba, maze uwo bahetse badashobora guhunga ukarushaho kubaremerera, kuko ntawe usiga ikimwirukamo. Uko kwikunda rero ni ubucakara.
Pawulo mutagatifu rero arerekana ahaherereye ukubohorwa nyako dutegereje. Ni mu kuyoboka Kristu tuzabonera ukubohorwa, n’amahoro. Nuko rero, umuntu wese ubangamira uburengazira bwa mugenzi we, uwo aba yimika ibizamusenya. Ntabwo aba yimika Kristu. Amateka yerekanye ko ntawe ushobora guhirwa igihe abangamira abandi.
Ivanjili yanditswe na Matayo (Mt 25,31-45) iratwereka uko umugisha w’Imana Data usesekara kuri abo bose bita kuri bagenzi babo mu bintu biciriritse : abita ku bashonje kuri roho no ku mubiri, abita ku bafite inyota, ari iyo ku mubiri ndetse n’abakeneye Ijambo ribahumuriza, cyangwa ribakomeza, ribaha amahoro. Hari abafasha abadafite aho begeka umusaya, badafite icumbi, cyangwa badafite uwabishingira, cyangwa uwo bahungiraho mu bibazo byabo. Koko rero mu mitima ya benshi hari umwijima w’ubwoba n’ibibazo. Abantu barashakashaka uko basohoka mu ngorane nyinshi barimo. Bakeneye ubabwira Inkuru Nziza y’uko Yezu Kristu ari we buhungiro n’ubwugamo.
Muri Iyi Vanjili, Yezu arakoresha amagambo yumvikana rwose. Noneho si mu migani, aravuga yeruye rwose.
Nyagasani azatandukanya abagize akamaro mu kubaka Ingoma ye, n’abayobeje abandi abashyire ukwabo kuko batatanze umusaruro bari bategerejweho. Uko intama isanzwe igaragara nk’itungo rituje, ryorohera abarikurikirana, natwe turasaba korohera Roho Mutagatifu kugira ngo aduhe kwera imbuto.
Nyagasani azatandukanya ayo matungo uko ari ubwoko bubiri ariko ahite anabuha imyanya itandukanye. Nyagasani atanga umunani uzahoraho, umunani yateguriye abantu kuva kera. Nyagasani arerekana ibikorwa bizatuma abantu baragwa ubwami bw’Ijuru. Ntabwo ari ibikorwa bihambaye. Icyo dusabwa, ni ukwiyoroshya nk’intama maze Roho w’Imana agakora umurimo we, Jambo w’Imana akagenga ubuzima bwacu.
Ibikorwa Nyagasani adushishikariza gukora, ni ibikorwa bikuza ubuvandimwe.
Aha Nyagasani arerekana ko abafite inyota, ni ukuvuga abasenga Imana bakanashishikarira icyo ari cyo cyose cyakuza ubuvandimwe mu bantu, abo bose bahawe umugisha n’Imana Data. Abashatse kunaniza Roho Mutagatifu bakanangira, nibo ubwabo bivuma, bityo bakikururira umuvumo w’iteka.
Noneho rero reka twibaze iki kibazo : « ese hari icyo nakoze ngo mfashe mugenzi wanjye igihe yari akeneye ko mufasha » ?
Nyagasani arerekana uburyo abikururira uwo muvumo w’iteka ari abatigeze barangwaho n’impuhwe muri byose. Ndetse n’ibikorwa bidasaba imbaraga nko gusura abarwanyi, nabyo usanga ntacyo bibabwiye. Nyagasani arasaba ibiri ku rugero rusanzwe rwa muntu, ibintu azi ko abantu bashobora. Muri ibyo byose, ingeso y’ubugugu niyo nyirabayazana. Ingeso yo gushaka kwikubira byose yabujije abantu ubugingo bw’iteka.
Twitegereje muri iyi Vanjili, tubona ko igihe intungane zasiganuzaga Nyagasani kuri buri ngingo, zatindaga kuri buri jambo Nyagasani yavuze. Kandi koko umuntu uzi ubwenge, wa munyabwenge Ivanjili itubwira wubatse inzu ye ku rutare (reba Mt.7, 25) arashushanya umuntu wese wubakira ubuzima bwe kuri JAMBO W’IMANA ; Kumva Ijambo ry’Imana bikajyana rero no kurishyira mu bikorwa, ibikorwa by’urukundo.
Naho ba ntampuhwe bo, nta jambo na rimwe bahaye agaciro mu yo Nyagasani yavuze.
Ibihangange byo ku isi bishaka iteka kwigaragaza mu bikorwa bidasanzwe cyangwa bitamenyerewe, akenshi birenze imitekerereze ya muntu. Nyamara muri iyi vanjili, Nyagasani Yezu aragaragaza ko ibikorwa byoroheje abantu bakorera bagenzi babo bagamije kubagirira neza nibyo bikorwa by’agatangaza Nyagasani ashima. Arerekana kandi ko aha agaciro buri gikorwa cyiza dukoreye bagezi bacu kabone n’ubwo mu maso y’abantu cyaba ari gito. Mbese, muri make, iyi Vanjili irerekana ko udashobora gukunda Imana utabona mu gihe wanze gukunda mugenzi wawe ubona iruhande rwawe.
DUSABE Nyagasani rero ngo atwoherereze Roho we maze atwigishe kubaka engoma Ya Kristu duhereye ku bikorwa by’urukundo bisanzwe, biri ku rugero dushoboye. Maze umunsi umwe ibyo bikorwa bizaduhe kugira umunani mu ngoma ya Yezu Kristu.
Umubyeyi Bikira Mariya uzi kwiyoroshya, we wahagurutse akajya gusura Elizabeti, akamugoboka igihe Elizabeti yari akuriwe, natwe adusabire kugirango tubangukirwe no kugoboka abafite intege nkeya mu buryo bunyuranye.
Diyakoni TWAGIRAYEZU Tewofili


text:
ven.
01
juin
2012
ISOMO RYA MBERE
Isomo ryo mu ibaruwa ya kabiri Mutagatifu Pawulo Intumwa yandikiye Timote
(2Tim 4, 1-8)
Nkoramutima yanjye, 1nkurahije imbere y’Imana n’imbere ya Kristu Yezu uzacira imanza abazima n’abapfuye, ku mpamvu y’ukwigaragaza kwe n’Ubwami bwe: 2amamaza ijambo, uryigishe igihe n’imburagihe, wumvishe ingingo, utote, ushishikaze mu bwihangane butarambirwa, uharanira kujijura. 3Kuko hazaza igihe abantu batazihanganira inyigisho ziboneye, ahubwo bakurikije irari ryabo n’ubukirigitwa bw’amatwi yabo, bakazikoranyirizaho umukumbi w’abigisha, 4maze ukuri bakakwima amatwi yabo ngo bahugukire ibitagira shinge. 5Wowe rero urabe maso muri byose, wiyumanganye ibitotezo, ushishikarire kogeza Inkuru Nziza, urangize neza ubutumwa bwawe. 6Naho jyewe dore maze kumera nk’igitambo giseswa, n’amagingo y’ukwigendera kwanjye aregereje. 7Urugamba rwiza narurwanye inkundura, intera nagombaga kwiruka narayirangije, ukwemera nagukomeyeho. 8None dore ikamba rigenewe intungane rirantegereje, iryo Nyagasani umucamanza utabera azangororera kuri wa Munsi we, ariko atari jyewe jyenyine, ahubwo n’abandi bose bazaba barakunze Ukwigaragaza kwe.
ZABURI (Zab 71 (70), 8-9, 14-15ab, 16-17, 22)
Inyik/ Nzatangaza ukuntu uri indahemuka,
iminsi yose namamaze agakiza kawe.
Umunwa wanjye wuzuye ibisingizo byawe,
iminsi yose ndirimba ikuzo ryawe.
Ntunyibagirwe ngeze mu zabukuru,
ngo untererane imbaraga zincika.
Naho jyewe nzahora nkwizera,
nkuririmbire ubudahwema ibisingizo.
Nzatangaza ukuntu uri indahemuka,
iminsi yose namamaze agakiza kawe.
Nzageza n’aho ndata ibigwi byawe, Uhoraho,
ahasigaye namamaze ubudahemuka bwawe.
Mana, wanyigishirije kuva mu buto bwanjye,
na n’ubu ndacyarata ibyiza byawe.
Nanjye nzagusingiriza ku murya w’inanga,
nzagushimire ubudahemuka bwawe.
Mana yanjye, nzagucurangira umuduri,
wowe Nyirubutagatifu wa Israheli.
IBANGONDIRIMBO RIBANZIRIZA IVANJILI (Mt 5, 3)
Alleluya Alleluya.
Hahirwa abakene ku mutima, kuko Ingoma y’ijuru ari iyabo.
Alleluya.
IVANJILI
+ Mariko (Mk 12, 38-44)
Muri icyo gihe, 38mu nyigisho ze Yezu akavuga ati “Murajye mwirinda abigishamategeko bakunda gutembera bambaye amakanzu maremare, no kuramukirizwa mu materaniro. 39Bakunda kandi guhabwa intebe z’icyubahiro mu masengero, n’imyanya y’imbere aho batumiwe. 40Icyabo ni ukurya ingo z’abapfakazi, maze bakiha kuvuga amasengesho y’urudaca. Abo bazacirwa uurubanza rukaze kurusha abandi.” 41Yezu yari yicaye mu Ngoro y’Imana, ahateganye n’ububiko bashyiragamo amaturo, yitegereza uko rubanda batura. Abakungu benshi bashyiragamo byinshi. 42Maze haza umupfakazi w’umukene, ashyiramo uduceri tubiri. 43Yezu ahamagara abigishwa be, arababwira ati “Ndababwira ukuri : Uriya mupfakazi w’umukene yarushije abandi bose gutura. 44Kuko bariya bose bashyizemo ku by’ikirenga, naho we yashyizemo ibyari bimutunze byose.”